Sjednica je počela sa radom 15,40 sati. Gospodo poslanici, poštovani gosti, otvara 18.sjednicu Predstavničkog doma Bosne i Hercegovine. Pored poslanika na sjednicu Doma su pozvani naši redovni gosti i predstavnici institucija i međunarodnih organizacija koji prate rad Predstavničkog doma i koji su sa nama od jutros, od danas čitav dan od 11 časova. Molim izvještaj koliko je poslanika prisutno sjednici. Sjednici su prisutna 35 poslanika. Imamo kvorum za rad. Mislim da ne treba da objašnjavam koji su poslanici oodsutni, jer to smo već rekli u nastavku sjednice. Jedino je još odsutan gospodin Neimarlija koji se izvinuo i obavjestio da neće moći biti prisutan. Sjednica je sazvana koncezusom predsjedavajućih i poslančkih klubova. Dobili ste prijedlg dnevnog reda koji je takođe utvrđen koncezusom. Mi smo prije nastavnka, prije ove sjednice održali Prošireni kolegij Predstavničkog doma i utvrdili redosljed, promjenu redosljeda tačaka u dnevnom redu. Molim poslanike da prate. Nismo bili u mogućnosti da to tehnički rješimo da vam dostavimo promjenjeni raspored dnevnog reda pa ću ja to pokušati ovako. 1. Zapisnik sa 16. sjednice Predstavničkog doma, Zatim bih predložio, molim šefove klubova da prihvate iako smo imali drugčiju verziju da poslanička pitanja i odgovori ne budu tačka 2. već da se složimo da budu posljednja tačka. Možemo li se to dogovoriti šefovi klubova. Ja vas molim da se tako dogovorimo. 2 Zatim, samo za danas radi toga da bi mogli obaviti hitne poslove, zatim sledeća tačka bio bi 2. Izvještaj Zajedničke komisije o postizanju Sporazuma o jedinstvenom tekstu Zakona o ličnoj karti, 3. Prijedlog zakona o izmjenama i dopunama Zakona o carinskoj tarifi Bosne i Hercegovine, 4. Prijedlog zakona o pravobranilaštvu Bosne i Hercegovine, 5. Prijedlog zakona o registraciji pravnih lica osnovanih od institucija Bosne i Hercegovine, 6. Prijedlog zakona o upravnim sporovima, 8. Prijedlog zakona o državnoj službi i institucijama Bosne i Hercegovine Bila je neka tačka 8. se skida za danas sa dnevnog reda na prijedlog Savjeta ministara. 7. Prijedlog zakona o deminiranju u Bosni i Hercegovini, 8. Prijedlog zakona o slobodnim zonama, Zatim smo ovdje zamjenili mjesta tako da bi sad tačka 9. Zakon o važnosti javnih isprava, 10. Izvještaj Komisije za ljudska prava, 12. Davanje saglasnosti za ratifikaciju ovih sporazuma, Molim da ne čitam sve. Da li ste uspjeli da pratite, da ne čitam sve jer onda bi smo izgubili dodatno vrijeme. To je dnevni red. Ja molim, ima li primjedbi. I posljednja tačka 13. Poslanička pitanja i odgovori. Ima li primjedbi na prijedlog dnevnog reda? Ako nema molim poslanike da se izjasne. Ko je za? Izvolite gospodine Grabovac.
Gospodine predsjedavajući, gospodo zastupnici ja predlažem da točka 3. Prijedlog zakona o izmjenama i dopunama Zakona o carinskoj tarifi Bosne i Hercegovine, da ga pomjerimo još unazad. S obzirom na važnost toga zakona, mislim da ga treba pomjeriti. Nećemo moći o njemu kvalitetno raspravljati. 3
Prekinućemo prije toga zakona, nećemo stići. Ja vas molim da vodimo računa da završimo do pola 4, polazeći od zahtjeva Kluba SDA koji se poziva na svoja prava koja im pripadaju prema Poslovniku. Molim poslanike da se izjasne. Ko je za predloženi dnevni red? Ko je protiv? Uzdržan? Molim izvještaj o glasanju. Od 35 prisutnih poslanika za je glasalo svih 35. Konstatujem da je dnevni red usvojen. Prelazimo na prvu tačku dnevnog reda. Ad. 1. Zapisnik sa 16. sjednice Predstavničkog doma Zapisnik ste dobili. Da li ima primjedbi molim vas? Ima li primjedbi na zapisnik? Nema. Konstatujem da se nije niko javio za riječ. Molim poslanike da se izjasne. Ko je za usvajanje zapisnika? Hvala. Ko je protiv? Uzdržan? Hvala. Od 35 prisutnih poslanika za su glasala 33, 2 poslanika nisu glasala, ali nema potrebe, nema razloga za entitetsko glasanje. Sve je jasno. Idemo dalje. Sledeća tačka dnevnog reda jeste Ad. 2. Izvještaj Zajedničke komisije o postizanju Sporazuma o jedinstvenom tekstu Zakona o ličnoj karti državljana Bosne i Hercegovine Predsjedavajući Zajedničke komisije dr. Sead Avdić. Molim gospodin Avdića da uzme riječ.
Ja sam uvjeren dame i gospodo, poslanici, dragi gosti. Zajednička komisija se u dva navrata sastala i smogla snage da usaglasi i harmonizira mišljenje i u tom kontekstu takođe usaglasi i dobije saglasnost od Ministarstva civilnih poslova i komunikacija, stoji na stanovištvu amandmana 7., odnosno 8. koji je bio sporan da je potrebno da Ministarstvo civilnih poslova i komunikacija putem obrasca za izdavanje lične karte, ili podzakonskim aktima na pogodan način upozna podnosioca zahtjeva da unošenje imena entiteta za ličnu može biti smetnja za njeno korištenje kao putne isprave izvan Bosne i 4 Hercegovine. To član 40. Zakona o ličnoj karti državljana Bosne i Hercegovine onemogućava. Znači to je bio taj kompromis koji smo postigli i na zadovoljstvo svih predstavnika i Doma naroda i Predstavničkog doma Parlamentarne skupštine smo usaglasili ovaj stav koji je praktično stav i Predstavničkog doma Parlamentarne skupštine Bosne i Hercegovine. Znači predstavnici Doma naroda su prihvatili mišljenje i stav Predstavničkog doma. Hvala vam.
Hvala lijepo gospodinu Avdiću. Izvolite. Da li se neko javlja za riječ? Izvolite.
Klub poslanika SDA ne može prihvatiti amandman l. koji glasi – u članu 6. iza stava 3. iza riječi ''matičnoj državi'' dodaju se riječi i ''državljanstvo entiteta'' iz poznatih razloga.
Hvala lijepo. Da li se još neko javlja za riječ? Ne. Stavljam izvještaj na glasanje. Ko je za izvještaj Komisije? Ko je protiv, molim ko je protiv? Hvala. Molim poslanika Kovačevića da se izjasni. Da li glasa kao klub. Dobro. Hvala. Prisutno 35 poslanika. Za 25, protiv 6. suzdržana 3. Potrebno je entitetsko glasanje. Molim po entitetima. Ko je iz Federacije Bosne i Hercegovine za? Molim poslanike iz Republike Srpske da se izjasne ko je za?Hvala. Konstatujem da je iz Federacije Bosne i Hercegovine za glasalo 20 poslanika, iz Republike Srpske za 6 poslanika. Konstatujem da je izvještaj usvojen. Gospodo poslanici mi sada prekidamo rad, takav je dogovor sa šefovima klubova. Kolegij Predstavničkog doma će se sastati i obavjestiti vas kada ćemo imati nastavak ove sjednice. Planiramo da to bude do kraja godine, znači u toku ove godine. Vjerovatno poslije 20-tog. Jako je teško sad naći termin zbog poznatih razloga. Hvala gospodo. Vidimo se. Sjednica je prekinuta sa u 15,30 sati. 5 Gospodo poslanici, poštovani gosti, nastvljamo 18.sjednicu Predstavničkgo doma Parlamentarne skupštine Bosne i Hercegovine. Pozdravljam sve prisutne poslanike i goste. Pozdravljam predstavnike sredstava javnog informisanja, koji prate rad naše sjednice. Sjednici prisustvuju 33 poslanika. Odsustvo su najavili poslanici Halil Mehtić, Mirko Baković, poslanik Ibrahim Đedović je, napustio sjednicu u znak protesta zbog odgađanja početka sjednice i o tome obavijestio Kolegij dopisom. Razlozi zašto kasnmo sa počtkom sjednice vezani su zato što smo od Savjeta ministara dobili nove prijedloge, prijedlog da promijenomo dnevni red 18.sjednice ovaj nastavak. Oko toga su bile konsultacije i tražili smo da se Savjet ministara o tome izjasni i Savjet minsitara je, kako sam obaviješten nedavno, dakle, skoro završio sjednicu. Dakle, to su razlozi. Ne, ono što je bilo prije dogovoreno što je moglo ići, već ovi novi momenti, koji su javnosti veoma dovoljno poznati i o kojima mislim da ne treba govoriti. Na klupe ste gospodo poslanici dobili prečišćeni tekst usvojenog dnevnog reda. Danas je prije ove sjednice održan Prošireni kolegij Predstavničkog doma, na kome su usaglašene dopune dnevnog reda. Ono što je usaglašeno vi ste dobili na stolu. Da vam odmah kažem da su u pitanju tri nove tačke. Iz usvojenog dnevnog reda skinut je Prijedlog zakona o upravnim sporovima, u dogovoru sa Savjetom ministara. Ja vas molim da obaratite pažnju, imamo još jednu korekciju. Imamo obavještenje od Savjeta ministara, od starane resornog ministra u Savjetu ministara, Kolegij je, upravo obaviješten, Kolegij Predstavničkog doma da Savjet ministara povlači svoj zahtjev da se po hitnom postupku razmatra Prijedlog zakona o namjeni i korištenju imovine, koji je BiH dobila po Sporazumu o pitanjima sukcesije bivše SFRJ. Je li tako ministre? Jeste. Da se skine s dnevnog reda. Dobro. Vi ste dali prijedlog. Povukli ste prijedlog, to je da se skine da danas nije na sjednici, to je u skladu sa Poslovnikom. To mi prihvatamo. To je stav Savjeta ministara, tako da bi dnevni red bio promijenjen u odnosu na ono što ste vi dobili. Dakle, tačka 5. Zahtjev savjeta ministara za razmataranje po hitnom postupku Prijedloga zakona o namjeni korištenja imovine, koju je BiH dobila po Sporazumu o pitanjima sukcesije bivše SFRJ, nije na dnevnom redu. 6 Tačka 6. postaje tačka 5. tačka 7. postaje tačka 6. i tako redom. Mislim da ne trebam objašnjavati ove tehničke stvari da ne gubimo vrijeme. Izvolite. Imamo prijedlog dnevnog reda pred sobom. Da li se neko javlja za riječ izvolite.
Ispred Kluba poslanika SDP-a, predlažem da se na dnevni red stavi tačka, u stvari prijedlog zakona o autorskim pravima BiH, jer smo mi u materijalu koji smo dobili 18.decembra, već dobili kao mogućnost da bi se mogla uvrstiti ova tačka i, s obzirom da je ovaj zakon u proceduri već više od pola godine, mi ispred SDP-a smataramo da nema potrebe za tolkim odugovlačenjem, jer znamo svi kakva je situacija na terenu, s toga predlažem da se ovaj prijedlog zakona nađe na dnevnom redu. Hvala lijepa.
Hvala lijepa. Izvolite kolega Amidžić.
Gospodine predsjedavajući, kolege zastupnici, ja želim u ovomizjašnjavanju oko dnevnog reda prvo da javno podržim kolegu Đedovića. Drugo, da vam priopćim da njegovo rasploženje dijeli još jedan značajan broj zastupnika u ovom domu. Vjerovatno ako se ova praksa nastavi, da mi po dva ili po tri sata čekamo nastavak započete sjednice, onda ćete imati situaciju da će vas većina zastupnika bojkotirati. Zato predlažem, a s obzirom da, razlozi odgađanja ili kašnjenja koje ste vi naveli, više ne psootji poslije odluke Vijeća ministara, da povuče zakon. Znači, ti razlozi koje ste naveli ne postoje i nisu više relevantni za našu raspravu. Predlažem da mi sjednicu nastaivmo doslovde po dnevnom redu koga smo usvojili, da je zavšrimo a naredne pokušajte pripremiti u danima prije nego što je određen termin za održavanje sjednice. Naš kolegij, komisije, sva radna tijela doma, Vijeće ministara i ministarstva su stalna tijela ove države i Doma. Ona mogu i trebaju da zasjedaju u dane prije određenih za zasjedanje Doma. Isto se odnosi i na često zauzeće sale od Doma naroda itd. dajte da nađemo salu i da radimo paralelno. Nama se ostavi sala ili termin od dva dana u mjesecu kada možemo držati sjednicu. Sve su to pomalo pitanja tehničke naravi, ali imaju značajnog odraza na raspoloženje zastupnika i na funkciju Parlamenta. Moj je prijedlog, znači, ponavljam, poslije ovoga što se desilo sa ovim novim prijedlogom zakona, koga smo mi usvojili na jednoj od sjednica. Mi smo ovaj zakon usvojili. Ako ništa nama kao zastupnicima tareba jedno šire obrazloženje, od kud sada novi zakon o usvojenom zakonu. Ako je zakon, neka bude zakon o izmjenama i dopunama i na kraju krajeva mi moramo se dogovoriti i oko toga koje su kompetencije i određenih domova i nekih ljudi u domovima i uopće u parlamentarnom životu i radu u ovoj parlamentarnoj skupštini. Ponavljam, izražavam, također nezadovoljstvo ovim. Podržavam kolegu Đedovića. Nije to, on je imao hrabrosti da to uradi sam a vjerujte mi da je najmanje deset zastupnika u isto vrijeme na isti način reagiralo ali ostalo ovdje, da se zna zbog čega je čovjek otišao i drugo, predlažem da mi ipak ostavimo raspravu 7 raspravu o izmjenama dnevnog reda, koga smo usvojili za neko buduće vrijeme, a da mi ovu sjednicu privedemo na način kako smo usvojili. Hvala vam.
Hvala lijepo kolega Amidžiću. Ja ću pokušati da dam neka objašnjenja. Očito se radi da niste imali sve činjenice i sva obavještenja u vidu. U pitanju je sledeće. Prvo, sjednica Proširenog kolegija jutros je održana prema zakazanom rasporedu i prijedlogu. Ja moram reći, da bez obzira što se neko može ljutiti ili ne ljutiti, da početku sjednice nisu prisustvovali predstavnici Savjeta ministara, da smo mi tražili da predstavnici Savjeta ministara prisustvuju sjednici i da smo sva ona pitanja koja je Savjet ministara tražio da naknadno uvrstimo u dnevni red, kao i pitanje sporazuma u vezi struje, što je predložilo Predsjedništvo, tražili da dobijemo potpune informaicje, to je jedan dio vremena koji smo izgubili. To nije stvar ni Proširenog kolegija ni užeg kolegija. Mi smo jednostavno pokazali dobru volju. Mi smo mogli da kažemo, pošto nema predlagača, mi o tome nećemo raspravljati i to skidamo s dnevnog reda, ali smo željeli da te probleme riješimo. Poslije toga bih vas obavijestio, morate znati, da smo između 12 i 13 časova imali pauzu na zahtjev Kluba poslanika SDA i da je to normalno da mi poštujemo vjerska prva svih poslanika. Poslije toga bila je sjednica Sajveta ministara i mi smo čekali da se završi sjednica Savjeta ministara da bi Savjet ministara mogao da zauzme stav povodom zakona o sukcesiji. Ono što može još vas dovesti u zabunu jeste slijedeće. Mi smo ranije utvrdili dnevni red i mi smo htjeli danas da nastavimo sjednicu prema ranije utvrđenom dnevnom redu. Međutim, mi smo pred sjednicu dobili nove zahtjeve od strane Predsjedništva BiH i Savjeta ministara. Kada govorimo o zakonu o sukcesiji, potpuno je jasno da je to nova stvar, da je sjednica Doma naroda bila poslije nas i da je to novi problem koji nije mogao biti riješen kada smo utvrđivali dnevni red ove sjednice, već je mogao biti tek jutros. Također, novi je i sporazum o razvojnom kreditu, Treći projekat obnavljanje u sektoru el. Energije između BiH i Međunarodne asocijacije za razvoj, gdje nam je rečeno da taj sporazum, da bi se povukla sredstva mora biti prihvaćen do kraja ove godine. Dakle, razlog hitnosti. Ni jedan propust nije uradio ni Kolegij u užem sastavu ni Kolegij u širem sastavu, već smo sve učinili da danas radimo cjelishodno i donesemo prave odluke. Gospodin Đedović ima pravo da se ljudi. Ja uvažavam dio njegovih razloga, ali morate znati da su postojale objektivne okolnosti. Upravo sad pred sjednicu, nastavak sjednice Predstavničkog doma smo dobili konačan stav Savjeta ministara, to je prvo Savjeta ministara i da predloži i da povuče prijedlog, ali morate dopustiti da i Savjet ministara se našao u iznimnoj situaciji i da je njemu trebalo da zauzme stav. To je veoma važno, krupno ekonomsko i socijalno pitanje u ovoj zemlji. Hvala lijepo. Izvolite.
Uvaženo Predsjedništvo, uvažene kolege, uvaženi ministri, gosti i novinari, ja bih ovdje samo na neke stvari skrenuo pažnju i podržao proteste poslanika koji protestvuju protiv ovakog načina rada iz sjednice u sjednicu. 8 Naime, nije bila davno prošla sjednica 13.decembra, na kojoj je gospodin Lagumdžija predsjedavajući Ministarskog vijeća tražio od nas stalno zasjedanje. Mi danas imamo prvu sjednicu poslije tog imperativnog zahtjeva za našim stalnim zasjedanjem i šta hoću da kažem. Nije uopšte to trebalo tražiti, jer taj koji treba d apripremi sjednicu Alijansa ne priprema sjednicu. Zašto do ovoga dolazi? Zato što nema koordinacije između rukovodstva ovog parlamenta i rukovodstva Doma naroda i Ministarskog vijeća. Oni usaglašavaju sve jutros. Pa šta su radili od 13.do jutros. Ne može se tako raditi. Ja hoću ovdje samo da skrenem pažnju na nešto da molim, najodgovornije ljude koji vrše vlast u ovoj državi, da se uozbilje i da ne dovode Parlament u ovakav položaj. Ovo je vrlo neozbiljno i prema biračima i prema svim organima vlasti u ovoj zemlji, na takav način se organizirati. Ja ovdje ne krivim ovo ovdje predsjedništvo našeg doma, ali krivim kompletno rukovodstvo Alijanse koji funkcioniše na pogrešan način od prvog dana do danas. Hvala.
Hvala. Dozvolite, kolega Mijatović. Kolega Mijatoviću u ime kluba može jedan poslanik. Izvolite kolega Banjac.
Gospodo predsjedavajući, cijenjene koleginice i kolege, gospodo gosti, ja vas ko Boga molim da počnemo da radimo na ovoj sjednici, jer kud smo tri sata ostali, sad ćemo još sat vremena pričati kako smo trebali raditi i zašto nismo. Ja naravno je okrivljujem rukovodstvo ovog doma, jer na kraju oni nisu krivi. U ovoj državi vlast ima izvršna vlast. Parlament i nije vlast. Ja sam se tome suprotstavljao. Naravno, da se tome teško suprotstaviti. Ulogu koju je Parlament primio, evo sada ima i posljedice te uloge, a ja ne razumijem gospodina Đedovića njegov protest apsolutno ne zaslužuje vrijednsot da se na njega obrati pažnja pa on je čovjek koji je izglasao ovaj savjet ministara i on sad meni drži pridike umjesto da ja njemu držim pridike i zato što sad njega nema ja treba da sat vremena ovdje da sjedim. Gospodo vi znate dobro da je ovo uobičajen način rada koji mi prihvatamo. Nemojte nas mučiti, krenite dalje sa radom. Nemojte nam to raditi. Imate li vi snage kao parlament, da Parlament postavite na mjesto gdje mu je pozicija i gdje mora da bude svaki parlament. Molim vas, nije ni to čudo, ako se po štampi povlači natpisi, šta to ima da traže poslanici i delegati, ako su se neko izvan toga dogodio, onda je ovo prirodan slijed događanja u ovoj zemlji. To je samo prirodan slijed događanja. Poslanik nije poslanik u onoj mjeri u kojoj treba da bude. Poslanik nema mjesto i ulogu koju treba da ima i evo posljedice, mi se ovdje dogovaramo sat vremena hoćemo li raditi. Ja vas molim da krenemo na dnevni red.
Kolega Mijatović izvolite.
Gospodo predsjedavajući, uvažene kolege, mene zabrinjava jedna činjenica da uopšte ovako formulisana tačka može doći na Parlamentarno vijeće, to je zahtjev Savjeta ministara za razmatranje po hitnom postupku Prijedloga zakona o izmjeni i korištenje imovine, koju je BiH dobila po sporazumu po pitanjima sukcesije bivše SFRJ. Ja koliko znam ukoliko me ne vara moje pamćenje, mi smo taj zakon usvojili, i gledajte šta se događa. Upravo kao nadležno vijeće i poslije toga mi ne možemo dobiti pocjenjivanje ovog doma ovaka formulacija da mi raspravljamo nešto što smo raspravljali, a sada da ja pokušam iznijeti sopsteno mišljenje zašto je to tako. Zato što drugi dom zloupotrebljava situaciju zbog političke promocije, meni se čini samo dvojice ljudi, tamo Sejfudina Tokića i našeg Špirića, koji drža konferencije za štampu i pričaju ja ne znam šta. A gospodo iz rukovodstva Parlamentarne skupštine našeg doma, vi ne smijete dozvoliti u ime nas poslanika, ni mi ne smijemo to dozvoliti da drugi dom zloupotrebljava ovo predstavničko vijeće. Ja ću vam reći u parlamentarnoj demokratiji u parlamentarnim skupštinama koje su dvodomne i koje su vrlo česte u svijetu poput ove u BiH, gdje imaju dva doma, svugdje je praksa da ovo vijeće raspravlja temeljne stvari a da se tamo odlučuje o zaštiti negdje po autonomnim pokrajinama i republika kako je bilo u prethodnoj jugoslaviji sasvim opravdano, ili na druge načine u različitim rješenjima ili kod nas Dom naroda sa tačnim zadatkom kako je to precizirano. Zbog jedne male ne preciznosti, što nije određeno baš tako u Psolovniku, sada imamo situaciju da je to kao vijeće nadređeno ovom parlamentarnom vijeću, koje je u suštini i ovdje su poslanici, a tamo su delegati i oni gospodo, i ako sam ja čuo njihove komentare, hoće da pametuju i da sole pamet ovom parlamentarnom vijeću. Ja bih vas molio da mi svi skupa ovdje i poslanici a i vi koji vodite koji ste naši rukovodioci na izvjestan način sa funkcijama koje imate povedete o tome računa i da nas ne dovodite u ovakvu situaciju. Ta gospoda mora da zna, da nona ne može naturiti kad hoće i kako hoće i naročito zbog političke promocije ovdje da kažem dvojice ljudi Sejfudina Tokića, koji je, ja mislim i ako nije prisutan ali to ću izjaviti dosadio čitavoj BiH svojim istupima onako kako istupa ili gospodina Špirića, koji u tri dana promijeni tri mišljenja i dovede u zabludu, dakle i na penzionere RS.
Kolega Amidžić je, vjerovatno mene da kritijuje, pa ima prednost pa onda ministar Domazet.
Gospodo predsjedavjaući, ja stvarno nemam razloga ja se i divim vašoj kooperativnosti i strpljivosti da nas saslušate. Prema tome, nije u ptianju kritika, nego je u pitanju ispravka krivog navoda. Naime, krivi je navod tvrditi da smo čekali nešto od Vijeća minsitara što na kraju nismo dočekali. Što je povučeno. Ali je krivi i poslovnički postupak, dovoditi u pitanje započetu sjednicu. Pravi korak Kolegija i ovog vođdstva ovog parlamenta je, trebao da bude gospodo, imamo zahtjev od Vijeća ministara da razmotrimo taj i taj zakon po članku tom i tom, idemo na 19.sjednicu istog dana. Mi smo mogli nastavak ove sjednice započeti u 11 kad je zakazan i ako je to prijeko potrebno od interesa za BiH i za naš uspjeh, mi ćemo istog dana po završetku ove sjednice uzeti 19.i razmotriti tu točku i usvojiti kao što smo usvojili i prošli put, ali vidite, da je ovo upat u 10 sjednicu započetu i nije to dobro. To nemate poslovničkgo osnova za upad u sjednicu. Dajte da nastavimo i završimo sjednicu, jer je dnevni red njen usvojen. Sve ono što se sada sa strane ubacuje u dnevni red gospodo, dajte to odmah isti dan održat ćemo sljedeću sjednicu nek je od jedne točke i usvojiti. Znači, ja sam za rad, ali sam i za poštivanje Poslovnika i još nešto, nisam zato više da i taj prošireni kolegij gospodo odlučuje u ime zastupnika. Nemaju predsjednici klubova mandat kao što je to bilo na prošloj sjednici dogovorili se da zastupnici ne govore, nego da se usvoji zakon, nemaju taj mandat. Onda ostavite dan vremena i klubovima. Izvolite gospodo predsjednici, sazovite klubove, mi ćemo se odazvati i onda ćemo poslušati svoje klubove, ali kad klubovi razmotre, donesu odluke, a ne kad predsjednik kluba bude personifikaicja kluba, to neće biti ovako u mom slučaju ili u nekom drugom. Hvala vam.
Hvala vam. Gospodin Boro Bjelobrk.
Sad bih drage volje demantovao, ali pošto ja želim da e pridružim onima koji apeluju da krenemo na posao, samo da kolegi Mijatoviću da kažem da je gospodin Novaković glasao protiv zakona, koji ste vi ovako sad zdušno branili pa savjetujem da negdje malo pretražite stenograme i ono što se dogovaralo u Banja Luci. Hvala lijepa.
Hvala kolegi Bjelobrku. Ako nema krivih navoda i sličnih, gospodin Domazet. Izvolite ministre.
Gospodine predsjedavajući, uvaženi zastupnici, htio bih da kažem da Vijeće ministara nije imalo poziv za proširenu sjednicu kolegija. Zato smo mi bili pozivani dok je trajala sjednica. Ja sam se odmah odazvao na poziv, prekinuo sve obaveze i došao na tu sjednicu i sudjelovao u njenom radu u diskusiji o nekim važnim pitanjima, pogotovo oko tačke 5. Iznesene su dodatne neke informacije. Odmah sam reagirao i zamolio gospodina predsjedavajućeg da sazovemo konsultativnu sjednicu Vijeća ministara kako smo obećali Kolegijumu. Imali smo je i došli smo sa prijedlogom da se tačka 5.skine s dnevnog reda. Ja to ponovno ističem. Mislim da je to bio rezultat izvanredne kooridnacije, savršene koordinacije a jako mi je žao što je za sve to, ipak treblao vremena. Žao mi je da su neki zastupnici se osjetili uvrijeđenim. Ja mislim da mi ipak u jednom dinamičnom radu nećemo moći eliminirati takve slučajeve do kraja. Hvala.
Hvala lijepa gospodine ministre. Gospodin Željko Bilbija. Izvolite.
Poštovana gospodo grešaka je bilo i subjektivnih i objektivnih, ali ako ovdje pretvorimo se u sud, svako od nas ima komentar na ovo što se događalo. Ja sam čučer putovao 12 sati da bih došao na sjednicu, pa ako sam danas morao čekati dva sata da se neke stvari usaglase, koje su u dobrobit svih nas, mogao sam i to žrtvovati. Ja bih volio da je počela isto kao i vi. Ja mislim da najdalje stanujem i živim i najduže putujem. Ja bih volio da smo već završili i da sam mogao krenuti. Bilo je kako je bilo, tako je moralo biti. Morlai smo se usaglašavati, dogovarati, predlažem da se o ovome izjasnimo i da krenemo dalje sa radom, jer ovdje gubimo pola sata ili sat, ono što je prošlo i što više ne možemo popraviti.
Da li se još neko javlja za riječ. Ne. Ja imam informaciju da je Savjet ministara blagovremeno obaviješten o današnjoj sjednici proširenog kolegija. Ja imam informaicju od sekretara Doma i ja čekam, očito je neka greška, ali vidjet ćemo da li je greška administracije u Domu ili je greška administracije u Svjetu minsitara. Pošto se niko ne javlja za riječ, imamo dnevni red, koji imate pred sobom. Tačke 5.nema. Tačke poslije toga se numerišu, 6.je 5. 7.je 6.itd. Imamo prijedlog gospodina Mašić Damir aiz SDP-a, da se uvrsti u dnevni red Prijedlog zakona o autorskim i drugimp ravima. Ja bih samo zamolio resornog ministra ili predstavnika resornog ministarstva samo za jednu informaicju, da li je u pitanju tekst zakona koji je već ranije proslijeđen u parlamentarnu proceduru ili je, eventualno taj tekst mijenjan, dopunjavan na Savjetu minsitara. Molim vas, sad sam shvatio. Recite mi samo, da li je taj tekst u koji su ubačeni ti amandmani dostavljeni Skupštini – Predstavničkom domu sa tim izmjenama? Nismo taj tekst gospodine Prliću dobili u tome je problem. Molim sekretara Doma da nas obavijesti, da li smo dobili novi tekst zakona o autorskim pravima.
Nismo dobili novi tekst zakona o autorskim pravima.
Da li sam u pravu, ako nismo dobili, ne postoji mogućnost da ga uvrstimo danas u dnevni red iz razloga koje ne dopušta Psolovnik. Nisu stvorene pretpostavke. Po proceduri on ne može danas ići na dnevni red, ako nije dostavljen od strane Savjeta ministara Predstavničkom domu. To je stvar potpuno jasna. Zato, možda nešto miješamo. Nije u pitanju izmjena i dopuna, već je u pitanju nov zakon. Istu smo dilemu imali i kod zakona o sukcesiji. Mi smo danas trebali novi zakon. Pošto Dom naroda nije prihvatio, onda naša odluka više nema pravnog značaja, zakon nije donijet i onda predlagač mora poslati novi prijedlog zakona, to je priča kod zakona o sukcesiji a i kod zakona o autorskim pravima, ako to nije isti tekst, ako ima jedan zared različit, jedna tačka u odnosu na tekst koji je ranije dostavljen Predstanvičkom domu, to je novi prijedlog i on mora ići kompletnu proceduru, a to je da prvo Kolegij odredi nadležnu komisiju i pošalje u dalju proceduru. To je tako prema Poslovniku. 12 Izvolite gospodine Prliću.
Riječ je o starom tekstu zakona o autorskim pravima. On se nije mijenjao niti u okviru Ministarstva niti na Vijeću ministara. U međuvremenu su podnesena tri amandmana, sad se ne mogu sjetiti čije je to ime. To je vaše pravo da se izjasnite o tim amandmanima. Dakle, zakon je isti. Nema uopće potrebe da se nova procedura otvara.
Molim sekretara doma da nam da obavijest poslanicima o činjenicama. Izvolite gospođo Todorović.
Radi se o Prijedlogu zakona o autorskim pravima i srodnim pravima u BiH. Ovaj zakon je u proceduru poslat 26.6.2001.godine. Kao kompetentna komisija radila je Ustavno-pravna komisija i dostavila svoj izvještaj 29.8. o.g. Iz izvještaja se vidi da nije bilo nikakvih amandmana u postupku rada Ustavno-pravne komisije. Naknadno nismo dobili nikakve amandmane pa se nismo mogli ni izjašnjavati.
Gospodine Prliću, o kojim je onda amandmanima riječ?
/govori sa mjesta i ne čuje se/
Očito da je nesporazum. Mislim da danas Predstavnički dom nije spreman za raspravu o ovome, ali ja ću staviti na glasanje, ako vi ostajete pri tome. Problem je što poslanici nisu spremni danas. U tome je problem, jer postoji nesporazum. Izvolite.
Molim vas, da više ne odugovlačimo. Ovo je, stvarno, teško pitanje za BiH. Znate šta se sve dešava na ulicama. Ovaj zakon je neophodan za ovu državu. Ne vidim prepreke neke tu. Imali smo prvo čitanje usvojen je, isti tekst, to je navodno da amandmani postoje, evo izgleda da ne postoje, s toga usvajamo tekst koji je bio u prvom čitanju. Ne vidim u čemu je problem.
Hvala. Gospodin Bilbija.
Poštovana gospodo, ja ne odustajem od svog prijedloga i prošli put. Evo i još jedan prijedlog. Mi imamo dosta posla pred nama danas. Ako budemo ovdje raspravljali da li ćemo raditi ili nećemo, kako ćemo? Evo prijedlog, dajte da odradimo ovo oko čega smo postigli saglasnost. Ako to uradimo brzo i efikasno, predlažem da se, ako treba sazove nova sjednica da se dogovorimo, ako treba još nešto da se usvoji, ali pošto i u proceduri ne štima i u ostalome i oko ovog zakona možemo ovdje sat vremena raspravljati svi, da li ima osnova da li nema, kako će glasati šta će biti? Dakle, bolje je da ovo završimo što imamo pa ćemo se dalje dogovarati.
Kolega Banjac samo jedna rečenica. Danas je prvo čitanje. Nije drugo čitanje. Molim prisutne da isključe mobitele. Izvolite gospodine Banjac.
Poštovana gospodo, ovo je još jedan dokaz da se unosi zbrka u rad Doma i ja vas molim, Kolegijum neka bude zaključak ovog doma, da ovaj dom traži da se sastanu dva kolegijuma i dogovore način rada. Ovdje se više ne zna, doslovno šta se događa u Parlamentarnoj skupštini. Koje zakone je usvojio Dom naroda, koje smo mi, šta su oni dali kao amandmane. Mi ovdje postavljamo i u nezgodnu poziciju i Vijeće ministara i ovaj dom i drugi dom. Mislim da je najbolji način da vi sjednete sa Kolegijem Doma naroda i da se već jednom dogovorite da se zna redoslijed događanja u Parlamentarnoj skupštini. Mi smo jedna skupština. Ispada kao da smo dvije skupštine koje ne mogu da se dogovore i evo ponovo uvaženi poslanik mlad dečko koji želi da radi, ja to razumijem, ali mislim da gospodin Prlić nam jasno poručuje da nije to to o čemu dečko govori i moramo mi za... tekst da pročitamo. Ovdje se ide do te mjere u voluntarizam da kaže hajde stavite na sto pa ćemo sad odlučivati. Nemojte tako da radimo zakone pobogu ljudi a stoji vam 11-12 tačaka dnevnog reda i mi se nagađamo hoćemo li još nešto, a 12 zakona stoji nedirnuto. Ja to stvarno ne razumijem.
Hvala gospodine Banjac. Očigledno je, da mi se iscrpljujemo na ovome, a pitanje je, kako ćemo uopšte dovesti sjednicu do kraja, jer ima zakona za koji očekujemo veliku raspravu. Molim vas, po pitanju zakona o autorskim pravima, informacija od strane sekretara Doma, u pitanju je prvo a ne drugo čitanje. Molim poslanike kad nešto predlažu ili žele da predlože, da se blagovremeno informišu u našoj službi o tome u kojoj fazi se nalazi koji zakon. Hvala lijepa. Predlažem da ovu raspravu okončamo i da pređemo na izjašnjavanje. Gospodine Mašiću, da li vi ostajete pri vašemprijedlogu ili poslije ovih saznanja povlačite vaš prijedlog?
Povlačim. 14
Hvala lijepa na konstruktivnosti. Imate pravo da neke činjenice ne znate, vi ste mlad poslanik. Gospodo poslanici imamo prijedlog dnevnog reda. Nemam potrebe da ponavljam. Ko je za prijedlog dnevnog reda, usagčašen od strane Kolegija u proširenom sastavu? Izjašnjavamo se jer ima promjena. Ko je za? – Hvala. Ko je protiv? Ko je uzdržan? – 1 uzdržan. Od 30 prisutnih – 28 za – protiv 1 – uzdržan 1. Konstatujem da je dnevni red prihvaćen. Molim da mi kažete da li iz tehničkih razloga treba da pročitam utvrđeni dnevni red zbog zapisnika. Moram zbog stenograma. Ja ću pročitati. Završeno je glasanje. Hvala lijepa kolega Amidžiću. Potpuno su bile dobronamjerne vaše sugestije, da okončamo jednu sjednicu pa da započnemo drugu. Međutim, u toj varijanti da smo se na to odlučili, onda bi se tumačilo da Predstavnički dom opstruiše Zakon o sukcesiji, jer da smo ga stavili za 19.sjednicu, pitanje je uopšte, kad ćemo završiti 18.sjednicu i to je bio naš razlog za ovakav postupak. Hvala vam što ste to uvažili. Molim vas, ja ću radi zapisnika, stenograma pročitati utvrđeni dnevni red. 1. Zapisnik – prva tačka prošla sjendica 2. Izvještaj – prošla sjednica Danas utvrđeni dnevni red za nastavak sjednice 3. Prijedlog zakona o izmjenama i dopunama Zakona o carinskoj tarifi – drugo čitanje; 4. Prijedlog zakona o važnsoti javnih isprava u BiH – drugo čitanje; 5. Prijedlog zakona o pravobranilaštvu BiH – prvo čitanje; 6. Prijedlog zakona o registraciji pravnih lica, osnovanih od institucija BiH – prvo čitanje; 7. Prijedlog zakona o deminiranju u BiH – prvo čitanje; 8. Prijedlog zakona o slobodnim zonama u BiH – prvo čitanje; 9. Izvještaj Komisije za ljudska prava, imigraciju, izbjeglice i azil o posjetama jednom borju opština u BiH; 10. Davanje saglasnosti za ratifikaciju: a) Sporazum o razvojnom kreditu – Treći projekat obnavljanja u sektoru el.energije između BiH i Međunarodne asocijacije za razvoj; b) Sporazuma između BiH i Islamske Republike Pakistan za unapređenje i zaštitu investicija; c) Trgovinskog sporazuma između BiH i Islamske Republike Pakistan; 11. Imenovanje članova zajedničke komisije, radi postizanja sporazuma o jedinstvenom tekstu Zakona o industrijskom vlasništvu u BiH; 12. Poslanička pitanja. Gospodo poslanici, prelazimo na 3.tačku dnevnog reda. 15 Ad.3. Prijedlog zakona o izmjenama i dopunama Zakona o carinskoj tarifi BiH – drugo čitanje Radi podsjećanja, želim da kažem da je Prijedlog ovog zakona usvojen u prvom čitanju na 15.sjednici ovog doma 24.oktobra 2001.godine. Izvještaj Komisije za spoljnu trgovinu i carine upućen je poslanicima 9.oktobra 2001.godine. U blagovremenom roku, amandmane su uložili poslanici: Senad Šarganović i Klub poslanika PDP, SNS, SNSD, ... koje ponovo brane u plenarnoj fazi. Ne blagovremeno amandmane su podnijeli poslanici: Branislava Ferzanović i Zoran Spasojević. Naknadno su amandmane uložili poslanici: Osman Brka, Mustafa Cuplov, Mariofil Ljubić, Miro Grabovac, s pozivom na član 94.tačka a) Kolegij je prihvatio da i ti amandmani mogu ići na sjednicu. Nadležno ministarstvo obavijestilo je dom da ne podržava amandmane poslanika Osmana Brke i Mustafe Cuplova. Izvolite gospodo, ko se javlja za riječ? Da li imamo ispred resornog ministarstva ili ispred Komisije izvjestioca, odnosno onog ko želi da se obrati Predstavničkom domu? Ako nema, dajem riječ kolegi Cuplovu koji se javio za riječ. Izvolite kolega Cuplov.
Poštovani predsjedavajući, kolege poslanici, dame i gospodo, uvažavajući sugestiju Viejća ministara, sa željom da se otpočeti pregovori sa Svjetskom trgovinskom organizacijom nastave uspješno i želeći da ovu vrlo važnu materiju zakonom koji je dat u obliku u kome je u ovom parlamentu omogućimo daljnji proceduralni, pozitivan ishod pregovora, povlačim amandmane, uz izraženu želju da u parlamentarnoj proceduri i ovi ostali uloženi amandmani uđu u proceduru u toku januara mjeseca, tako da se omogući izmjenama i dopunamaovog zakona o carinskim tarifama, na izvjestan način, prvenstveno zaštititi domaću proizvodnju i stimulisati izvoz, što je osnovni razlog podnošenja amandmana bio od strane mene a i većine, koliko ja znam i drugih poslanika.
Hvala lijepo kolega Cuplov. Kolega Bogić izvolite.
Dame i gospodo Klub poslanika SDP-a ima svoje amandmane na ovaj zakon o izmjeni i dopuni Zakona o carinskoj tarifi. Međutim, s obzirom da je pristigao što u roku, što izvan ovih predviđenih rokova, veliki broj amandmana a želja nam je da ovaj zakon se usvoji do Nove godine, kako bi BiH bila primljena u Svjetsku trgovinsku organizaciju, sugerišemo, ako je to moguće svim poslanicima i klubovima poslanika da povuku svoje amandmane, to bi u tom slučaju učinio i SDP i da danas usvojimo izmjene i dopune Zakona kako je to predložilo Vijeće minsitara. To je pod broj 1. Pod broj 2) da ovaj parlament usvoji zaključak, da svi amandmani u januaru mjesecu dođu na dnevni red ovog parlamenta i da se usvoje kao izmjene i dopune od danas usvojenog zakona. Dakle, svi amandmani, koji će proći proceduru i komisijsku i kako je predviđeno Poslovnikom, na taj način bismo, po mom mišljenju okakšali rad sebi 16 i ne bi izgubili mnogo vremena kod usvajanja ovog zakona, a u protivnom, ukoliko amandmani danas budu na dnevnom redu ovog parlamenta i SDP će ostati kod svojih amandmana i braniti ih na ovom plenarnom zasjedanju.
Hvala lijepa. Gospodine Spasojeviću izvolite.
Gospodine predsjedavajući, dragi gosti, ja želim samo da pitam Kolegijum ili predsjedavajućeg, zbog čega moj amandman nije ušao u redovnu proceduru kad sam ga poslao 31.10.2001.?
Završite pa ću vam ja reći.
Imao sam pravo kad se odbije na Komisiji da ... branim.
Da od 48 časova prije sjednice. Molim sekretara doma da nas informiše o činjenicama.
Prema podacima sa kojima raspolažemo, amandmani su podnijeli naši poslanici Branislava Ferzanović i Zoran Spasojević. Gospođa Ferzanović 25.10. o.g. a gospodin Zoran Spasojević 31.10. Zakon je usvojen u prvom čitanju 24.10.2001.godine, znači rok za ulaganje amandmana je bio 48 sati prije početka prvog čitanja.
Hvala lijepa. Ko se sad javlja? Gospodin Brka pa gospodin Bilbija.
Uvaženo predsjedništvo, doveden sam u jednu neugodnu situaciju. Vidim svi povlače amandmane a ja ne znam, ako smo došli u tu situaciju, onda i ja treba da to uradim, ali ne mogu da uradim a da vam ne objasnim kakav mi je amandman i šta je, i ako su ga dobili poslanici, ali bih ja zbog javnosti da se zna na što se odnosi taj amadnman. Naime, meni je vrlo jasno da, iz ovog parlamenta izvještači izvještavaju o nekakvim posebnim kriterijima pa ako mi ne objasnimo, javnost sigurno neće ni čuti šta određeni poslanici o nekom zakonu ili o svom amandmanu. Moj se amandman odnosio 17 na Prijedlog zakona o izmejnama i dopunama Zakona o carinskoj tarifi BiH, a odnosi se u članu 4.da iza prvog stava dodaje se drugi stav koji glasi: Za gotove proizvode koji služe krajnjoj potrošnji a porijekom su iz država koje primjenjuju vizni režim, uvodi se posebna carinska taksa u visini do 15% vrijednosti tih proizvoda a obrazloženje je slijedeće. Poznato je da se na nivou evropske zajednice i većine zemalja istočnog bloka za BiH državljane primjenjuje vizni režim. Tu između ostalih država spada i Republika Slovenija i ako se ovih dana dosta govori o integraciji i regionalizaciji mnogo država postupa suprotno tome što se veoma negativno odražava na ekonomski napredak BiH. Nama su istočne zemlje uvele vize, pod izgovorom uslvoa za prijem u EZ a pri tome nisu uvedene vize za Sloveniju i Hrvatsku. U ovakvim našim uslovima mi trebamo dati prednost ljudima u odnosu na robe i kapital. VTO se zalaže za slobodno tržište i pri tome da je prednsot robama i kapitalu a mi se, također, zalažemo za, dajemo prednost ljudima tj. slobodi kretanja, koja je uslov za brže i bolje kretanje roba i kapitala. Ja nisam nikakav ekonomista, ali znam toliko da se uvijek, kad se govori o ekonomiji, govori se o kretnaju ljudi, roba i kapitala. Našim ljudima je onemogućeno normalno kretanje a opšte je poznato da bezra u svijetu rade non-stop a naši ljudi danima čekaju u redovima ispred ambasada, radi dobijanja viza za ulazak u te zemlje. Utvrđenjem ove odredbe obezbijedila bi se sredstva, koja bi se mogla ciljano npr. u obliku povoljnih kredita usmjeriti u razvoj perspektivnih proizvođačkih firmi u BiH. Ovo bi svakako bila privremena mjera i bila bi na snazi do prijema BiH u evropsku zajednicu ili se ne bi primjenjivala prema onim zemljama koje istinski žele korektne i ravnoprvne odnose nosilaca tržišnih kretanja. Još samo jedan mali komentar. Privreda Slovenije, poplavila je tržište BiH i u privatizaciji. Naši privrednici ne mogu dobiti vizu da odu u Sloveniju. Kakav je to tretman? Ko će zaštititi naše ljude, ako ne mi i naše ministarsko vijeće. Ja smatram da mi trebamo u Evropu a da nama Evropa ne treba praviti tarabe za naše ljude a da, praktično, odavde se izvlači svaka marka iz BiH. Ili, recimo, najnoviji primjer. Rumunija nam uvodi vize za naše ljude u Rumuniju a izvozi nam Rumunke godinama ovamo, nažalost.
Hvala lijepo kolega Brka. Kolega Bilbija pa kolega Spasojević.
Poštovana gospodo, koliko je meni poznato na usaglašavanju ovog zakona radi se već dvije godine. Mi smo došli do jednog momenta gdje smo vrlo blizu da usaglasimo ovaj zakon. Ima nas ovdje dosta koji smo uložili amandmane. Ja ne tvrdim ni jednog trenutka da skoro svi ti amandmani nisu dobri i da se ne bi mogli ugraditi u zakon. Ali, ipak moramo poštovati neke međunarodne standarde. Ako bi sada ušli u to da razmatramo amandmane jedan po jedan da radimo na tome, mislim da bi tu moglo doći 18 do situacije da usvojimo neki amandman, ne zato što u ovom trenutku nismo upoznati da li može ili ne može, ipak to treba stručno protumačiti. Prema tome, moj prijedlog je, da čini mi se, gospodin Bogićević je to jednim dijelom ranije iznio da klubovi, odnosno poslanici povuku svoje amandmane a i ja sam spreman u ime kluba da povučem amandmane da bi danas došli do ovog zakona a ovaj prijedlog da svi ovi amandmani koji su uloženi odmah nakon ove godine da se ozbiljno pristupi, da li postoji kakav razlog da se to i u toku januara ne izvrše izmjene i dopune ovog zakona, postigne saglasnost da ga do jednog kraja, ali mislim da bi danas izgubili vrijeme a ne bi ga dovršili, ni ovaj zakon i bilo šta od ovog predviđenog dnevnog reda. Prema tome, izvolite izjasnite se i kažem, spreman sam u ime kluba povući amandmane, ali isto tako neću, ako neko i ne povuče neću glasati ni za jedan taj amandman. Hvala.
Hvala lijepa. Gospodin Spasojević.
Gospodine predsjedavajući, pošto imam pravo po članu 94.tačka a) da trenutno sad uložim amandman, ali se slažem i sa kolegom Bogićevićem i kolegom Bilbijom, ako se svi amandmani ne raspravljaju neka se ne raspravlja ni ovaj moj, ako se raspravljaju da idemo zajedno u januaru svi da se raspravlja.
Kolega Spasojeviću, meni je drago da ste uvidjeli da niste bili blagovremeno podnijeli amandmane. Hvala na tome što ste bili korektni. Ja mislim da Kolegij nema nikakvog razloga da ne uvaži vaš sadašnji prijedlog, da, dakle, i vaš amandman ide prema članu 94.stav 3. Hvala lijepa. Kolega Vilić Ramiz. Izvolite.
Gospodo predsjedavajući, dame i gospodo, Klub poslanika Stranke demokratske akcije će podržati zakon u predloženom tekstu s tim što bi trebalo uz Prijedog zakona prihvatiti i zaključak, ne samo da se razmatraju amandmani koji su prispjeli, nego da se da zadaća, dakle, da se zaduži Vijeće ministara, da u roku od 30 dana predloži izmjene i dopune Zakona o carinskoj tarifi BiH, s ciljem podsticanja i zaštite vlastite proizvodnje. Ja znam da su svi amandmani koje su kolege predložili idu u tom pravcu, ali Vijeće ministara mora voditi računa o privredi BiH i takav zaključak treba da ide uz ovaj prijedlog zakona. Hvala lijepa.
Hvala. Ko se javlja za riječ? Kao što vidim niko se ne javlja. Gospodin Ljubić. Izvolite gospodine Ljubiću.
Uvaženi predsjedavajući, nama je očito cilj da danas usvojimo ovaj zakon, znači da usvojimo ove izmjene i dopune Zakona. Moja dva amandmana koja sam uložio su, identična amandmanima koji su usvojeni u Domu naroda. Ja ako povučem, znači, opet nemamo zakona. Znači, ja povlačim amandmane da bi se mi usuglašavali. Zar nije bolje da se amandmani koji su već usvojeni u Domu naroda, koje je prihvatilo Vijeće ministara da se usvoji. Ja bih molio stv Vijeća ministara o ova dva amandmana, jer imam informaicju da su oni podržani u Domu naroda. Ja ne vidim razloga, zašto danas uopće raspravljamo kad nećemo imati zakona do prvog mjeseca, jer nema sjednica Doma naroda. Tek na sledećoj sjednici Dom naroda može formirati svoju komisiju, pa ćemo mi na nekoj sledećoj formirati svoju komisiju i mi opet dva tri mjeseca nemamo zakona a hoćemo izmjene i dopune da imamo u prvom mjesecu. Prema tome, nije problem. Ja ne branim amandmane radi toga da vi mislite da je meni sad stalo da ja samo branim amandmane da oni prođu a da drugi sačekaju prvi mjesec, jer praktično kažem vam, ako budu različiti tekstovi, Dom naroda samo na prvoj sjednici samo može formirati komisiju a mi tek na sledećoj možemo formirati komisiju i sad vidite kad se može usuglasiti taj zakon, znači, nemamo ga praktično.
Hvala lijepa. Izvolite gospodine Prliću.
Dame i gospodo zastupnici, ovaj zakon se nalazi u proceduri više od godinu. On je prije godinu dana poslat još u ranijem sazivu Parlamentarne skupštine i, zapravo u ovom zakonu nema ni jedne izmjene u odnosu na postojeće stanje, posebno ove dvije-tri sitne koje su ovdje pomenute. Riječ je samo da se kombinira carinska stopa. One postojeće dodaju se prelemani, kako bi mogli početi pregovori sa Svjetskom trgovinskom organizacijom. Naši pregovori kasne već godinu dana samo zbog toga. Mi ne možemo utvrditi memorandum kao osnovica za početak pregovra, dok nemamo usvojenu carinsku tarifu. Zbog toga je bitna odluka da je carinska tarifa usvojena da možemo usvojiti memorandum i početi pregovore, to je naša pregovaračka baza. Ukoliko sada budemo smanjivali dalje stope, mi ulazimo sa lošijom pregovaračkom osnovom u taj čitav proces, inače svi timovi su spremni. Više od 50 ljudi je angažirano, prošlo je čitavu obuku i mi cijenimo da za godinu dana možemo pregovore završiti. Mi pregovaramo sa 144 zemlje Svjetske trgovinske organizacije što je ogroman postupak. Ukoliko danas opet to prolongiramo, mi zapravo samo radimo u korist vlastite štete. Nema carinske tarife koja je dobra. Svak ima parcijalni interes. Čak i sa najboljim namjerama. I kada govorimo o tome da treba povećavati stope, treba imati u vidu da će te povećane carinske stope platiti domaće pućanstvo. Dakle, to ide na uštrb domaćih građana, domaće sirotinje. Ona plaća povećane cijene po osnovu povećanih carinskih stopa. Vrlo bitan je fiskalni efekat za nas. 20 Ovo je osnovni prihod entiteta iz koga se finansira i socijalna i druga zaštita i konačni je taj elemenat zaštitni. Tu se lome ti različiti interesi i trgovinski i proizvođački i sitnovlasnički itd. Zahtjev je, da se redimo, ukine i minimalna sada na repromaterijal. Na prvi pogled to je odlično. Međutim, šta je sa proizvođačima repromaterijala u BiH. Kad stavimo sve u taj kontekst, ja ne kažem da je ovo najbolja tarifa koja je moguća, ona je daleko od najbolje tarife, ali ja bih zamolio ovaj zastupnički dom da prihvati ovo i da uđemo u proces izmejna i dopuna, s tim što ne možemo više povećavati stope. Govorimo ovdje o povezivanju viznog sustava sa ovim. Te dvije stvari mi ne možemo vezati, zbog čega, jer ne možemo povećavati stope pošto je to uvjet Evropske Unije. Evropska Unije je 1.11. prošle godine unilateralno donijela odluku da sve robe iz BiH idu bez plaćanja carinskih dažbina na tržište ovih 15 zemalja članica, pod uvjetom da nema u međuvremenu promjena stopa u toj zemlji u kojoj je taj sustav odobren. Naš izvoz u Evropsku Uniju je uvjet našeg opstanka. To je 60-70% izvoza u svaoj varijanti biti u te zemlje i to je najveće tržište na svijetu. Dakle, ja bih vas zamolio da prihvatimo ovu tarifu. Neka kasnije ide u proces usavršavanja i ja mislim da je vlro bitno, možda izlazi iz okvira onoga što ja imam pravo reći kao ministar. Ovaj tip zakona sistemske, sustavne zakone usvja Zastupnički dom i on je glavni dom u tom. Kad je riječ o Domu naroda, on treba reprezentirati specifične intrese naroda itd. a ne da bude u defanzivi ovaj dom koji donosi ključne odluke u ime građana koji se prije svega i odražavaju efekti ovog zakona koji je sada na dnevnom redu.
Hvala. Gospodin Sead Avdić.
Dame i gospodo poslanici, dragi gosti, ja, također želim dijelom argumentirati prijedlog poslanika Vilića oko zaključka koji obavezuje Vijeće ministara da u najkraćem roku nam predloži koncept, optimum koncepta novih carinskih tarifa s aspekta niza amandmana koji su bili na nivou Predstavničkog doma Parlamentarne skupštine BiH. Smatram, također, isto potrbom da kažem da je ovo vitalni dokument iz oblasti ekonomske politike, posebno dokument koji dinamizira i ekonomsku tranziciju u BiH i u tom kontekstu ne mogu se oteti utisku da smo danas postigli visok stupanj političkog konsenzusa i da smo na pravu da damo povjerenje izvornom tekstu zakona, koji je Vijeće ministara još prije godinu dana predložilo ušao u parlamentarnu proceduru 27.maja o.g. po hitnom postupku i još taj dokument nismo verificirali, što znači da plediram da usvojimo zakon u konceptu i u sistemu carinskih tarifa koje je predložilo Vijeće ministara. Smatram da Vijeće ministara mora nam u narednom periodu kao što smo već rekli ponuditi taj optimum između opterećenja, fiskalnog opterećenja potrošača građana BiH i mogućnosti, uslovno rečeno, tako zaštite domaće proizvodnje i domaćih proizvoda. Mislimo da je dijelom taj optimum na dobrom putu ovaj zakon i u tom smislu bilo bi 21 dobro da kolega Ljubić, pošto će biti nužno usaglašavanje sa Domom naroda u miru dvije komisije, koje će se osnovati, mi već danas možemo svoju osnovati da u narednih 15-20 dana pokušamo usaglasiti ove amandmane, koji su sastavni dio Doma naroda, a jednostavno da danas Predstanvički dom usvoji u izvornom tekstu zakon koji je predložen od strane Vijeća ministara. Hvala vam lijepa.
Hvala. Gospodin Grabovac izvolite.
Gospodine predsjedavajući, gospodo zastupnici, meni jedno nije jasno dokle ćemo mi obmanjivati sami sebe ovdje i javnsot kako je ovo potrebno nama da bi mi pristupili VTO-u. Onaj ko poznaje put kako se dolazi do Evropske Unije i kako se dolazi u ulazak u VTO i kako se priprema privreda jedne zemlje za ulazak u VTO, onda zna da to nije uopće istina ovo što se priča. Činjenica je da, amandmane koje sam ja uložio i većina vas ovdje je, da zaštiti domaću proizvodnju. Mi kažemo da trebamo otvoriti nova radna mjesta, moramo povećati proizvodnju a ovim carinskim tarifama, kojim, barem gdje sam ja uočio i te kako mi rušimo domaću proizvodnju a ne štitimo. Prema tome, ja ne mogu oteti se dojmu da pričamo jedno a radi se sasvim drugo. Ovdje smo uveli i zaštitili neke proizvode koje imamo u BiH, recimo zaštitili smo pivo, ali nismo zaštitili neka vina, neka alkoholna pića. Drugo, ako već hoćemo, što to znači stranom investitoru ako nije zaštićena domaća proizvodnja, na koji način će on dati licencu nekome da može ovdje proizvoditi, recimo neka alkoholna pića, koja već se proizvode u BiH ako nema ovih carinskih stopa, koje pune budžet države i time omogućavaju razvoj privrede i otvaranju novih radnih mjesta. On, znači, nema intresa da to, licencu da bilo kome. Zvog čega, zbog toga što nema carinskih stopa i on to izravno uvozi i time rušimo domaću proizvodnju, odnosno uopće je ne razvijamo i što se mene tiče ja svoje amandmane neću povući. Smataram da moji amandmani štite domaću proizvodnju, da štite ljude koji od svog rada žive i koji daju doprinos u razvoju BiH a uvođenjem ovih carinskih stopa je punjenje budžeta BiH da se ne bi raspravljali oko raspodjele sredstava bivše Jugoslavije, evo imamo priliku da zaštitimo domaću proizvodnju, napunimo budžet i time oživimo privredu i otvorimo nova radna mjesta i ljudima omogućimo da ostanu u BiH. Ovo, ništa, dobro je kazao gospodin Prlić, ništa suštinski, odnsono barem, previše ne mijenja u odnosu na postojeće carinske tarife, s tim da je ovdje napravljeno točno da se razvija tergovina a ne proizvodnja, s tim da ima skidanja nekih stopa, odnosno uvođenje nekih drugih carinskih stopa, gdje je omogućen šverc a ne razvijanje. Iz tih razloga ja ne mogu i neću povući ove amandmane i ako znam da neće proći, ali ovdje ćemo svi biti odgovorni pred javnosti zbog čega to radimo i tvrdimo da hoćemo domaću proizvodnju, da hoćemo razvoj BiH a nećemo zaštititi njenu proizvodnju, onda nemamo o tome šta pričati. Ulazak u VTO Bosna i Hercegovina kao i druge zemlje, Republika Hrvatska je, daleko bliže i unutar je toga svega i ima zaštitne mehanizme domaćih proizvoda a mi ovdje puštamo da ovdje može 22 uvoziti ko hoće, odnsono da neko diktira carinske stope u onom momentu kako njemu odgovaraju, kakva roba dolazi na tržište i koliko ko ima ... ja ne mogu za taj dio dignuti ruku i ja smatram da se mora zaštititi domaća proizvodnja, ako hoćemo dobro i sebi i Bosni i Hercegovini. Hvala.
Čini mi se da se niko ne javlja za riječ. Predlažem da idemo ka završetku. Mi imamo ovdje tri stvari o kojima treba da se izjasnimo. Prvo su amandmani, vidjet ćemo koji su ostali a o kojima ćemo se morati izjašnjavati. Drugo, zakon o izmjenama i dopunama Zakona o carinskoj tarifi i, treće, zaključak po kojem bi8 obavezali Savjet ministara da do kraja januara pripremi novi tekst zakon o izmjenama i dopunama Zakona o carinskoj tarifi, na bazi amandmana i rasprave u Parlamentarnoj skupštini BiH i da u tome se Savjet ministara konsultuje sa privrednim komorama, vladama entiteta i drugih institucija, preduzećima itd. Dakle, imamo te tri stvari. Molim vas, prema redoslijedu se prvo izjašnjavamo o amandmanima. Ja ću, moramo se izjasniti o prijedlogu zaključka. Izvolite gospodine Banjac.
Pa i ja sam vas razumio, ali molim vas, ide se od najopštijeg stava rpema nižem, jer ako mi sad uđemo u fazu rješavanaj amandmana o zaključku ne treba glasati. Ovdje je centrano pitanje zaključak. Ako ovaj dom prihvati zaključak, dakle, amandmani se ne odbacuju nego se odgađa rasprava. Mi ćemo ući u fazu odbacivanja amandmana. Šta je to ovog momenta za ovaj dom prihvatljivije? Pa valjda faza, u stvari odluka u kojoj će poslanik biti u mogućnosti da brani ono što želi da brani. Drugo, ja vas molim, ako može, kako da se mi izjašnjavamo o nekim amandmanima koje još uvijek nemamo na stolu. To je drugo pitanje. Evo gospodina Grabovca. To je danas tek došlo, pa to je sad tek došlo. Pa ne mislite valjda gospodo da se tek tako može raditi. Dajte ljudi da to privedemo na jedan način koji je, ovdje postoji, ja vas molim. Moj prijedlog glasi, izjasnimo se prvo o opštem zaključku a ako zaključak padne moramo preći na rad po amandmanima i kraj priče. To je put.
Izvlite kolega Grabovac.
Ja se samo mogu složiti da se odloži kad je u pitanju ovi amandmani, znači da se oni odlože, ali ne može biti usvojen zaključak jer ništa on ne mijenja suštinski kazao je ministar, odnosno zamjenik ministra. Mi već imamo ovakve carinske tarife. Ja znam što znači odbaciti sve amandmane. Mi moramo prilagođavati privredu o ulasku u VTO i tada moramo skidati stope i nikad nećemo imati prigodu ponovo uvođenje tih stopa, nego 23 ćemo morati skidati. Prema tome, ne slažem se da se usvoji zakon a da amandmani se odbace. Ako se oslaže to sve, onda se s tim slažem. Znači, može se složiti ali tada nema usvajanja zakona.
Hvala kolega Grabovac. Kolega Bilbija.
Ja bih samo gospodo oko ovog zaključka. Mislim da je rano do 30.januara, bar još jedno 10 dana, jer očekuju praznici i novogodišnji i jedna dio članova, mislim da je tih 10 – 15 dana koji će se raditi u januaru da je stvarno malo da to ljudi mogu odraditi kvalitetno. Prema tome, jesam da se ide u okviru zaključka kakav je predložio Klub SDA, ali, ipak, da 10-15 dana pomjerimo do polovine februata. Ja mislim da nema vremena da ne stavljamo ljude u onu poziciju da ne mogu zvršiti pa dođemo u situaciju kao danas da gubimo vrijeme.
Može do kraja februara. Pošto se niko ne javlja za raspravu. Gospodin Avdić
Ja samo kratko da pokušamo harmonizirati ovaj završetak ove rasprave. Mislim da je mudrije, kolegi Grabovcu se obraćam, mudrije je usvojiti danas zakon u izvornom obliku. Amandmane ne odbijati, nego prolongirati i ući u proceduru zakona o izmjenama Zakona o cvarinskim tarifama a odmah nakon usvajanja današnjeg mi, ipak, ulazimo u proceduru primanja u VTO ma koliko to bilo kontraverzno po kolegi Grabovcu. Ulazimo u proceduru a pokrećemo odmah u januaru mjesecu, dobijamo jednostavno prijedlog o izmjenama zakona o carinskim tarifama BiH i samim time omogućavamo jedan prazan prostor. Vjerujte prazan prostor da možemo ići ka koracima zaštite domaće proizvodnje, u suprotnom nećemo moći ostvariti taj projekat o čemu danas govorimo. Hvala vam.
Hvala vam. Dozvolite mi, moram reći da je kolega Banjac iznio jedan mudar prijedlog i potpuno je razumio šta sam ja htio reći, međutim, ima jedna poslovnička obaveza, koja nama vezuje ruke, a to je da se mi moramo izjasniti o onim amandmanima po kojima predlagač amandmana traži da se izajsnimo i da poslije toga, ako neće da odustane, ne možemo mu oduzeti to pravo, a drugo, onda poslije toga možemo glasati o zakonu. Tako je zapisano u Poslovniku i poslije toga, ja sam pomenuo zaključak. Vi ste u prvu gospodine Banjac, sa vašom ocjenom tog zaključka, ali taj zaključak moram stviti na glasanje, bez obzira na zakon i na sav ishod glasanja, jer je bio takav prijedlog, dakle, ja i taj prijedlog moram staviti na glasanje. Msilim da je ovdje stvar potpuno jasna da smo se svi dobro razumjeli. Interes BiH jeste da usvojimo ovaj zakon, jer koliko sam ja 24 obaviješten, zbog toga što neke stvari nisu ranije riješene OHR je morao donositi odluku u ime ove skupštine. Ja mislim da je red da mi donešemo odluku da pokažemo i OHR-u i međunarodnoj zajednici da smo u stanju da sami rješavamo svoje probleme a da odmah, evo ako treba do kraja februara, obavežemo Savjet ministara da nam pripremi izmjene i dopune. Da li neko se javlja za riječ. Gospodin Grabovac izvolite.
Meni jedno nije jasno. Što vješto pokušavate prebaciti, da usvojimo zakon a da amandmane navodno ostavimo. Šta su oni tada? Oni nisu tada ništa. To je samo inicijativa. Prema tome, ne trebamo obmanjivati da kažemo da će se ti amandmani poslije raspravljati. Od toga nema ništa. To je završena stvar. Znači, možemo samo usvojiti zaključak, da odlažemo kompletno, kad će biti sjednica, jer oko ovog zakona o raspodjeli sukcesije one bivše Jugoslavije, pa da tada dođe taj dio ponovo na raspravu ili da raspravljamo danas o amandmanima. I te kako je važan ovaj zakon o carinskim tarifama. Ja znam što govorim. Ja znam da nema više pokretanja toga sigurno i mi ćemo srušiti domaću proizvodnju, jer je nismo zaštitili i onaj ko to hoće neka uzme odgovornost na sebe. Prema tome, ja znam što govorim i zbog čega to govorim. Mi ćemo poslije prilagođavanja ulasku u VTO, odnsono podnošenje zahtjeva za pridruživanje VTO-u ispuniti određene uvjete koje će nam VTO dati, koje sve zemlje moraju ispuniti, između ostalog to će biti ukidanje tih carinskih stopa. Znači, da bi mi pripremili svoju privredu, mi moramo znati što je to strateški za BiH da zaštiti domaću proizvodnju. Koji su to proizvodi? Ako mi to nismo definirali a krenuli u ovo, onda je to jedna slijepa ulica. Ja mislim da ovo ne govorite dobro kad kažete da odložimo amandmane a da usvojimo zakon i da nam je to potrebno. Ništa se promijeniti neće ni poslije Nove godine to vam tvrdim. Javnost ne treba obmanjivati. Ljudi dosta i ne razumi što to znači? Što je to VTO? Što je to Evropska Unija a što Vijeće Evorpe? Dosta ljudi brka u tom čitavom šta je to što treba i onda kaže mi smo u Evropi, Evropskoj Uniji, evo sad ćemo u VTO. Mi ako uđemo u Evropsku Uniju, ali prije toga, naravno, u VTO za deset godina ako uđemo u Evropsku Uniju mi ćemo biti dobri sa ovakvim načinom rada koji radimo i to će biti uspjeh. Međutim, smatram da sada trebamo zaštititi domaću proizvodnju i ja inzistiram na tome.
Hvala lijepa. Očito je sve jasno. Prema Poslovniku rasprava je završena. Mi se moramo izjasniti o amandmanima a poslije izjašnjavanja o amandmanima o zakonu. Molim vas, predsjedavajući ima ovlaštenje da odredi način na koji će se glasati o amandmanima i ja ću pokušati da to radim onako prema tempu u kojem su amandmani podnošeni, jer se ne može ići od člana do člana suviše je puno amandmana. 25 Imamo amandmane gospodina Senada Šarganovića Klub SDP-a. Da li ostajete pri vašim amandmanima ili ne? Da ili ne. Ako ostajete glasamo ako ne ostajete ne glasamo o njima. Vi se morate izjasniti da ili ne. Klub SDP-a gospodin Šarganović.
Odlažemo za januar.
Povlačite amandmane. Hvala. Molim vas, ne možemo danas tako. Mi se danas moramo izjasniti o amandmanima. Vi možete ostati pri svojim amandmanima ili ih povući zavisi od vas. Izvolite. Znači povlačite. Hvala lijepa. Klub poslanika PDP, SNS, SNSD, .... Šef Kluba je rekao da se amandmani povlače. Gospodin Brka. Hvala lijepa gospodine Brka. Klub SDA se izjasnio. Gospodin Mariofil Ljubić.
Ja ostajem.
Ostajete, kod kojeg?
Kod prvog. Mogu li dobiti riječ?
Dok vi uzmete riječ, ja sam shvatio da Klub SDA povlači amandmane.
Posebne odredbe dodaje se nova točka b.koja glasi: Carine i ostale uvozne pristojbe ne plaćaju se na robu koja se uvozi kao sirovina i služi za proizvodnju. Roba iz stavka 1. u proizvodnji mora doživjeti takve promjene da podliježe promjeni tarifnog broja. Ukoliko se roba iz stavka 1.plasira na tržištu u stanju u kakvom je uvezena ili tijekom proizvodnje nije udovoljila kriterijima izmjene tarifnog broja, uvoznik se obvezuje na plaćanje carine, ostalih uvoznih pristojbi i propisnih zateznih kamata. 26 Znači, ako nije korektno, da jednsotavno za one koji ovdje proizvode nešto, koji finalno obrađuju da se oslobode plaćanja ovih carinskih pristojbi, a ako to izigraju mehanizam, postoji da plate i carinu i pristojbu i kamatu, mislim, ja bih volio da smo mi ovo odložili, ali iz korektnosti stvarno ja ne mogu od ovog amandmana odustati. Od onog drugog samodustao jer se radi više o konkretnoj robi. Prema tome, ostajem.
Hvala lijepa. Izvolite.
Poštovano predsjedništvo, kolege poslanici, ovo što je rekao Mariofil Ljubić, na prvi pogled izgleda dobro. Međutim, nije dobro jer nema ograničenja rečenice, ako se ne proizvodi u BiH. Taj tekst fali ovome, zato ga treba ostaviti Vijeću ministara da ga u januaru prouči, pa možda dogradi taj dio u smislu teksta. Mi moramo štititi domaću proizvodnju. Mi imamo dosta domaće proizvodnje, a sad bi otvorili prostor da se uvozi, ne štiteći domaću proizvodnju.
Hvala vam, molim vas rasprava o amandmanima je završena i mi pristupamo glasanju. Gospodin Ljubić je ostao pri svom amandmanu, amandmanu koji je upravo pročitao. Nema rasprave o amandmanima gospodine Neimarlija.
/govori sa mjesta i ne čuje se izlaganje/
Ja vas molim gospodine Neimarlija rasprava je završena. Ja vas zaista molim da to uvažite. Ja sam molio predstavnika Savjeta ministara da se izjasni u toku rasprave. Dobio je riječ gospodin Prlić. Ja mogu sad prekršiti Poslvonik pa ako hoćete da zamolim gospodina Prlića, ali to je kršenje to Poslovnika.
Otvaramo raspravu o tome.
Onda otvaramo raspravu. Polako gospodine Spasojeviću u ovom momentu je pred nama amandman gospodina Mariofila Ljubića. Ja vas molim, predlagač ostaje pri svom amandmanu. Prema Poslovniku mi se moramo izjasniti. Ima li potrebe da čitam tekst amandmana, a mislim da nema pošto je gospodin Ljubić pročitao. Je li u redu. Molim da se izjasnite. Ko je za predloženi amandman gospodina Ljubića koji je pročitao? Ko je protiv? 27 Ko je suzdržan? Molim članove Kolegija da smire, da spuste loptu na zemlju. Stvar je potpuno jasna. Od prvog glasanja za 34 prisutna, amandman je dobio 7 za. Odmah je bilo jasno da nije prošao, ali smo morali završiti proces glasanja. Protiv je 22 – 4 suzdržana. Konstatujem da amandman nije usvojen. Sledeći amandman jeste amandman koji je podnio poslanik – zastupnik Miro Grabovac-Titan. Gospodine Titan da li ostajete pri vašim amandmanima? Hvala lijepa. Stavljam na glasanje. Molim poslanike da vide da li imaju pred sobom tekst amandmana. Ako imate da ne čitam. Amandman I koji je podnio kolegla Grabovac u glavi 22 i tri tačke. Da li treba da čitam. Da li imate tekst amandmana pred sobom? Molim poslanike da se izjasne. Ko je za navedeni amandman? Ko je protiv? Ko je uzdržan? Dajte mi rezultat glasanja. Molim poslanike da u međuvremenu pogledaju amandman II da bi se mogli izjasniti uskoro. Prisutno 34 – za 4 protiv 21 – suzdržano 7. Konstatujem da amandman I nije usvojen. Molim poslanike da se izjasne o amandmanu II Ko je za? Amandmani kolege Grabovca. Hvala. Ko je protiv? Hvala. Ko je uzdržan? Dajte mi izvještaj. Molim poslanike da u međuvremenu pogledaju amandman III kolege Grabovca. Od 33 prisutna – 4 za – protiv 21 – suzdržano 8. Amandman II nije prihvaćen. Molim poslanike da se izjasne za amandman III. Ko je za amandman III? Hvala. Ko je protiv? Ko je uzdržan? Prisutno 33 poslanika – za 4 – protiv 22 – suzdržano 6 – amandman nije dobio potrebnu većinu. Konstatujem da amandman nije usvojen. Dakle, amandmani gospodina Grabovca nisu usvojeni. Amandman gospodina Spasojevića. Da li gospodine Spasojeviću ostajete pri vašem amandmanu? Gospodine Spasojeviću ne možete uslovno odustajati. Da ili ne. Da li odustajete ili tražite da glasamo. Iz ovoga što je rekao gospodin Spasojević zaključujemo da je ostao, a ono u januaru nije u skladu sa poslovnikom pa to više smatramo kao stilsko izražavanje. Hvala lijepa gospodine Spasojeviću. 28 Više amandmana nema. Da li smo nekog zaboravili? Nismo. Molim poslanike da se izjasne, očigledno ni jedan amandman nije prihvaćen. To je pred nama tekst zakona koji je prijedlog Savjeta ministara. Molim poslanike da se izjasne ko je za predloženi zakon? Ko je za? Hvala. Ko je protiv? Ko je suzdržan? Nisam dobio izvještaj ali vidim da je jednoglasno. 33 poslanika su prisutna – 33 za. Hvala vam. Pokazali smo da smo u stanju da obavljamo naše poslove i da polako preuzimamo dio zakonodavne nadležnosti od strane OHR-a a ne da od OHR-a tražimo da rješava naše probleme. Molim vas gospodo zaključak. Zaključak da se obavezuje Savjet ministara da do kraja februara, mislim da je realno, pripremi prijedlog zakona o izmjenama i dopunama ovog zakona u dogovoru, uvažavajući raspravu i amandmane podnijete u Parlamentarnoj skupštini BiH, u dogovoru sa privrednim komorama, vladama entiteta i drugim subjektima za koje ocijene da je to potrebno. Stavljam prijedlog zaključka na glasanje. Do kraja februara. Kolega Spasojević je prihvatio februar čini mi se. Ko je za? Hvala. Ko je protiv? Ko je suzdržan. Konstatujem opet jednoglasno. 33 prisutna poslanika – 33 za. Jedngolasno Zakon o izmjenama i dopunama Zakona o carinskoj tarifi je usvojen. Gospodo poslanici, pošto je Dom naroda usvojio Zakon, pretpostavljamo da postoje razlike. Predlažem da odmah večeras usvojimo, izaberemo tri člana u komisiju za usaglašavanje i molim da to odmah sad uradimo, ako je sad moguće, ako nije da se šefovi klubova dogovore u toku sjednice. Možemo li odmah? Molim za prijedloge. Moramo poštovati nacionalnu strukturu – konstitutivnsot naroda, znači iz svakog naroda po jedan poslanik. Izvolite. Imamo prijedlog gospodina Bogića da to budu gospodin Avdić, gospodin Ljubić i gospodin Bilbija. Da li ima drugih prijedloga? Ako nemate stavljam na glasanje. Ko je za? Hvala. Ko je protiv? Ko je suzdržan? – 1 suzdržan. 33 prisutna poslanika – za 32 – suzdržan 1. Konstatujem da smo izabrali komisiju i želimo im uspješan rad u novoj godini. Zakon je donijet. Gospodine Grabovac vi znate šta piše u Poslovniku i ne treba da vam objašnjavamo kao šefu kluba. Prelazimo na 4.tačku. Izvinite samo jedno objašnjenje. Molim vas gospodo poslanici, u međuvremenu ste dobili na vaš sto poziv koji je blagovremeno od strane Predstanvičkog doma upućen Vijeću minsitara 20.decembra, u kome piše da će se sjednica u petak 28.decembra, tj. 29 danas održati sjednica Kolegija Predstanvičkog doma u proširenom sastavu. Meni je žao što je gospodin ministar Domazet bio dezinformisan, ali očito je greška u administraciji Savjeta ministara, nije do nas. Ja sam zamolio da se ovo podijeli i poslanicima i predstavnicima sredstava javnog informisanja, ne zato da bi se dokazivalo ko je u pravu a ko nije, već samo iz jednog razloga, da blagovremeno obavijestimo poslanike koji su imali primjedbe na početak rada ove sjednice i na objašnjenje zašto smo morali odgoditi sjednicu. Hvala vam na pažnji. Prelazimo na tačku 4. Ad.4.Prijedlog zakona o važnosti javnih isprava u BiH – drugo čitanje Izvještaj Ustavno-pravne komisije upućen je poslanicima 12.oktobra 2001.godine. U blagovremenom roku amandmane su uložili Klub poslanika, ja bih molio poslanike za malo pažnje. Klub poslanika PDP, SNS, SNSD, DSPRS ... i poslanik Mirko Banjac. Oni su, oni amandmane mogu ponovo da brane u plenarnoj sjendici, jer su zadovoljili uslove propisane Poslovnikom. Prijedlog zakona razmatran je u prvom čitanju na 16. sjednici 20. novembra a amandmani su uloženi 11. oktobra itd. Izvolite gospodo. Da li neko ispred Savjeta ministara ili ispred nadležne komisije želi da se obrati Domu? Imate amandmane. Kolega Bilbija izvolite, koji je Kolegij prihvatio da ide na današnju sjednicu, s pozivom na član 94.tačka 3. Izvolite kolega Bilbija.
Poštovana gospodo klub je imao tri amandmana na ovaj zakon, kojis u bili na Ustavno-pravnoj komisiji i bili su čak prihvaćeni a kada smo malo bolje pogledali, došli do zaključka da bi on znatno poremetio sam zakon, znači da bi izgubio na djelu njegovog značaja. Iz tih razloga ja povlačim ove amandmane, ali sam na amandman I na osnovu člana 94.tačke 3. Poslovnika Predstavničkog doma podnio slijedeći amandman. To je, da u članu 1.tačka 2.poslije riječi “Bosna i Hercegovina” dodaju se riječi: “entitet, odnosno Distrikt Brčko, za javnu ispravu izdatu u entitetu, odnsono Distriktu Brčko”. Uz ovaj amandman koji bi se mogao prihvatiti je povlačenje ostalih i mislim da se može prihvatiti.
Hvala gospodine Bilbija. Ko se dalje javlja za riječ. Gospodin Neimarlija. Izvolite.
Gospodo predsjedavajući, kolege poslanici, ja izražavam samo malu bojazan kolega Bilbija da i ovaj amandman ne podliježe onoj istoj logici zbog kojih smo morali, nakon usvajanja da isključimo ona prva tri amandmana. Dakle, ja mislim da i ovaj amandman zadržava, s obzirom na karakter isprava, koje treba da važe koje su izdavane i ranije dok nije bilo ni Distrikta Brčko da i ovaj amandman zadržava onu logiku koja remeti karakter zakona. Hvala vam.
Da li se još neko javlja za riječ? Čini mi se da se niko ne javlja za riječ. Imamo gospodo amandmane gospodina Bilbije. Imamo amandmane koje je gospodin Bilbija podnio u ime kluba ovaj amandman I. Gospodin Bilbija je povukao druge amandmane, ako sam dobro shvatio u ime kluba i mi imamo amandman gospodina Banjca. Mislim da su veoma slični, nije tekst isti do kraja. Prema tome, moralo bi se glasati. Molim da se priđe izjašnjavanju o amandmanima. Stavio bih na glasanje amandman gospodina Bilbije. Amandman gospodina Bilbije. Ko je za predloženi amandman? Ko je protiv? Ko je suzdržan? Molim izvještaj o glasanju. Prisutno 29 poslanika – za 9 – protiv 18 – suzdržano 2. Očigleno, amandman nije prihvaćen. Stavljam amandman gospodina Banjca. Završena je rasprava gospodine Banjac, ali ako želite objasniti svoj amandman izvolite.
I vi koji ste uzeli kartone ne žurite, razmislite. Ja vas gospodo želim samo upoznati sa nekoliko stvari. Mislim da idemo rašljasto. Bespotrebno rašljasto. Nećemo usvojiti zakon. Plašim se gospodo, jer vam smeta jedna rečenica ili riječ koja ne mijenja ništa u zakonu. Doslovno ništa. Pa vas pozivam da ne pokažete animuzitet, nego još jednom prije glasanja pogledate zakon da li se stvarno išta mijenja. Pojašnjava se nešto što može imatiznačaja za donošenje zakona. Ja vam garantujem da se nikakva suština ne mijenja i zbog tog ne povlačim amandman nego apelujem na vas kao na kolege da još jednom zavirite u zakon i oni koji jesu i oni koji nisu zavirili. Da pogledate, jer vas molim da pokažemo dobru volju, da možemo doći do zakona i, da zbog jednostavno nekih ličnih predrasuda, nedaj Bože ne glasamo suprotno onom kako bi trebalo. Hvala vam. 31
Hvala gospodine Banjac. Vi ste imali pravo, pošto ste vi podnosilac amandmana da se izjasnite, to je u skladu sa Poslovnikom. Stavljam na glasanje prijedlog amandmana gospodina Banjca. Ko je za? Ko je protiv? Ko je suzdržan? Hvala. Prisutno 31 – za 10 – protiv 19 – suzdržano 2. Konstatujem da amandman nije usvojen. Pošto smo završili glasanje o amandmanima, molim poslanike da se izjasne o zakonu, dakle u pitanju je Prijedlog zakona o važnosti javnih isprava u BiH. Ko je za? Ko je protiv? Ko je suzdržan? Od prisutna 32 poslanika – za 22 – protiv 5 – suzdržano 4. Molim da idemo na entitetsko glasanje. Federaicja BiH ko je za? Hvala. Iz RS ko je za? Hvala. Zakon nije dobio potrebnu entitetsku većinu. Iz Federacije BiH za 20 – RS za 2 poslanika. Zakon nije prošao ide na usaglašavanje. Ad.5. Prijedlog zakona o pravobranilaštvu BiH – prvo čitanje Prijedlog zakona upućen je poslanicima 4.septembra ove godine. Ustavno pravna komisija dostavila je mišljenje 3.oktobra a izvještaj iste komisije upućen je poslanicima 25.novembra 2001.godine. Prvo čitanje to je, znači da se raspravlja o neophodnosti i principima na kojima je Prijedlog zakona zasnovan, naravno prema izvještaju komisije. Izvještaj komisije imamo. Izvolite gospodo, otvaram raspravu. Gospodin Ljubić predlaže da pozovem predstavnike Savjeta ministara da se izjasne ili predsjednika. Molim vas, da li se neko javlja za riječ. Ne. Mi treba da se izjasnimo o tome da li ćemo pustiti zakon, prihvatiti zakon i da li će moći ići u drugo čitanje, ali danas ne prelazimo u drugo čitanje da ne bi bilo zabuna. Ko je za? Hvala. Ko je protiv Ko je suzdržan? Konstatujem jednoglasno. 29 poslanika glasalo za- 29 prisutno. Niko protiv, niko suzdržan. Konstatujem da je Prijedlog zakona o pravobranilaštvu BiH u prvom čitanju usvojen. 32 Prelazimo na slijedeću tačku. Molim poslanike da isključe mobitele ili bar da isključe ton. Ad.6. Prijedlog zakona o registraciji pravnih lica – osnovanih od institucija BiH – prvo čitanje Ova prijedlog zakona upućen je poslanicima 4.septembra. Nadležna je Ustavno- pravna komisija, koja je mišljenje dostavila 3.oktobra a izvještaj upućen poslanicima 12.novembra 2001.godine. Gospodo imate prijedlog zakona. Imate izvještaj komisije. Da li se neko ispred komisije želi obratiti? Ne. Otvaram raspravu. Konstatujem da se niko ne javlja za riječ. Zato stavljam na glasanje Prijedlog zakona o registraciji pravnih lica, osnovanih od institucija BiH – prvo čitanje. Molim poslanike da prate sjednicu. Ko je za? Ko je protiv Ko je uzdržan? – 1 uzdržan. Protiv niko. 29 poslanika prisutno. Za 28 – 1 suzdržan. Konstatujem da je Predstavnički dom prihvatio Prijedlog zakona o registraciji pravnih lica osnovanih od institucija BiH u prvom čitanju. Prelazimo na Prijedlog zakona o deminiranju BiH – prvo čitanje. Ad.7. Prijedlog zakona o deminiranju u BiH – prvo čitanje Prijedlog ovog zakona poslanicima je upućen 2.oktobra. Ustavno pravna komisija dostavila je mišljenje 11.oktobra. Nadležna je Komisija za ljudska prava, imigraciju, izbjeglice i azil. Izvještaj komisije upućen je poslanicima 12.novembra 2001.godine. Da li se neko ispred Komisije želi obratiti poslanicima. Ne. Otvaram raspravu. Da li se neko javlja za riječ. Izvolite gospodine Stokiću.
Poštovani predsjedavajući, dame i gospodo poslanici, poštovani gosti, Klub kome pripadam ima nekoliko bitnih zamjerki na ovaj zakon, zbog toga da odmah kažem da nećemo danas biti u prilici da podržimo ovaj zakon. Naše primjedbe su, od prilike u slijedećim stvarima. Smatramo da članovi Komisije za deminiranje da se imenuju iz tri konstitutivna naroda na prijedlog vlada entiteta, iz razloga što se ni slučajno ne može zaobići uloga vlada entiteta u procesu podrške deminiranja. Zatim, u cilju7 dugoročnog i efikasnog izražavanja zadataka, izvršavanja zadataka deminiranja u BiH, smatramo da sama organizacija ove aktivnosti, predviđena ovim zakonom nije zadovoljavajuća. Naime, mislimo da bi trebalo da se bolje uspostavi koordinacija između Vlada entiteta, Savjeta ministara, Odbora za donatore i predlažemo u tom smislu da se osnuje minsko-akcioni odbor direktora za sprovođenje zajedničke politike i operacije za deminiranje u BiH, a koji bi svojom odlukom, koji bi u stvari svojom odlukom osnovao Savjet ministara na prijedlog vlade entiteta. 33 Navedeni odbor direktora za svoj rad odgovarao bi Savjetu ministara preko direktora BiH Maka vladama entiteta, preko civilnih zaštita i Odboru donatora preko međunarodnog savjetnika. Na taj način bi se uspostavila, smataramo, bolja koordinacija između svih ovih faktora koji su bitni da se ovaj važan posao uspješno obavi. Mi smatramo da poslove deminiranja i zaštitu života i zdravlja ljudi i životne okoline u entitetima obavljala bi Federalna uprava civilne zaštite BiH i Republička uprava civilne zaštite RS, iz razloga što je kičma deminerskih aktivnsoti u BiH struktura i resursi civilne zaštite entiteta, pa smo s toga veoma precizno predložili da civilne zaštite entiteta u ime vlade entiteta obavljaju operacije deminiranja i određuju prioritete u ovom procesu. Pošto se deminiranje područja, provodi na osnovu plana deminiranja u BiH, predložili smo da se ovaj plan, da predlaže Minsko-akcioni centar entitetskih uprava – civilnih zaštita, da ga odobrava Odbor direktora u saradnji sa Odborom donatora a da istiusvaja Savjet ministara. Na ovaj način obezbjeđuje se jedinstven i u potpunosti usklađen sistem deminiranja u BiH. Predložili smo da se entitetski Makovi inkorporiraju u civilne zaštite entiteta kao posebni minsko-akcioni centri, sektori, iz razloga što na osnovu Memoranduma o razumijevanju zaključen između vlada entiteta i Evropske komisije kao i trenutno važećeg pozitivnog zakonodavstva u entitetima, jedini i isključivi nosioci poslova deminiranja u BiH su civilne zaštite entiteta. Na ovaj način vlade entiteta bi u potpunosti bile upoznate sa visinom donatorskih sredstava, uticali bi na prioritete deminiranja u BiH i u narednom periodu bi, kao i do sada davale snažan doprinos deminiranju i stvaranju sigurnih uslova za život građana BiH. Prema tome, to su naše neke suštinske primjedbe i to su razlozi zbog kojih danas nećemo moći podržati ovaj zakon u prvom čitanju. Hvala.
Hvala gospodinu Stokiću. Da li se još neko javlja za riječ? Izvolite gospodine Bjelobrk.
Obraćam se kolegi Loliću, trudio sam se sa pažnjom da pratim elemente, na osnovu kojih ste sad odredili svoj stav. Moje izvinjenje kolega Stokiću. Ako sam dobro registrovano negdje na početku ste rekli da se između ostalog zalažete da to bude multietnički sastav. Ja naravno tako i gledam BiH. Ja ovo stvarno držim za stručni posao. Što se mene tiče nek Rumuni rade ovaj posao. Ovo je problem majstorluk. Nije problem nacije. Naravno da nije sporno, nego ne znam zašto to postavljate kao osnov da ili ne. Stvarno sam se trudio da pokušam vas razumjeti, da u organima koji će upravljati ovim procesom, recimo taj kriterij može ... međutim, u fazi izvođenja itd. to je apsolutno problem kvalifikovanosti za taj posao. S toga bih zamolio i ja vas da još jednom razmotrite. Mislim da generalno BiH, zbog posljedica koje imamo i dan danas, samo se sjetite koliko je ove godine djece izgubilo dijelove tijela ili nažalost poginulo zbog toga da uđemo u donošenje ovog zakona a da amandmanima pokušamo da kažemo razriješiti problem moguće drugačije konfiguracije ovog zakona. Dakle, plediram, ovo nije sigurno 34 zakon koji dovodi ključna, politička ili kakva god hoćete druga pitanja nego je krajnje pragmatski i ima za cilj, ja ne znam može li biti ljepša mjera nego da napravimo što sigurnijom zemlju. Zbog toga, problem prvog čitanja možemo postaviti, čini mi se puno racionalnije na način da idemo ugradnju ovog zakona a da eventualne drugačije ideje koje imate rješavamo problemom amandmana u prvom čitanju. Hvala lijepa.
Hvala gospodien Bjelobrk. Gospodin Mijatović.
Samo jedna mala intervencija. Ja bih rekao da o ovom pitanju imamo potpuno ne uređene odnose u BiH i da bi trebala da bude intencija ovog zakona da uredi te odnose. Ja sam shvatio poruku gospodina Stošića u jednom pozitivnom smislu, radi se, dakle, u principijelnom prilazu i principima na kojima treba zakon treba biti izrađen a ne ovo što govori gospodin Bjelobrk. U stvari sve ono što je rekao gospodin Stošić ide u prilog ovoga što traži gospodin Bjelobrk, jer mi imamo sada situaciju da razni donatori i bez koordinacije organa svih u BiH, ali nemamo iskordinisane poteze pa se deminiranje ne odvija na najbolji način, a stavljanjem u funkciju ovih principa o kojima je govorio kolega Tošić to bi bilo uređeno na način upravo da imamo iskordinirisane sve aktivnosti na nivou Bosne i Hercegovine. Jer koliko sam ja mogao da pratim upravo se stavlja u nadležnost Savjetu ministara i organima u Bosni i Hercegovini, a imamo evo sada da ne bi širili temu siutaciju da u obliku asocijacija mnogi dolaze do ogromnih donatorskih sredstava i da ona nisu pod kontrolom i možda nisu najbolje iskorištena u cilju poduzimanja ovih neophodnih aktivnosti koje su od interesa za svakog građanina u čitavoj Bosni i Hercegovini.
Hvala. Da li se još neko javlja za riječ? Ne. Konstatujem da je rasprava završena. Molim poslanike da se izjasne. Prijedlog zakona o deminiranju u Bosni i Hercegovini. Prvo čitanje. Ko je za predloženi zakon? Kolega Banjac kako vaš glas da brojim? Dobro. Ko je protiv? Hvala. Ko je uzdržan? Očigledno je potrebno entitetsko glasanje. Molim ko je iz Federacije Bosne i Hercegovine za? Hvala. Molim ko je iz Republike Srpske za? Hvala. Prijedlog zakona o deminiranju u Bosni i Hercegovini – prisutno 32 za 22, protiv 9. Federacija Bosne i Hercegovine za 20, Republika Srpska za 2. 35 Zakon nije dobio potrebnu većinu. Idemo na dalji postupak. Sledeća tačka jeste Ad. 8. Predlog zakona o slobodnim zonama u Bosni i Hercegovini Prvo čitanje. Predlog zakona podijeljen je poslanicima na 15. sjednici 24. oktobra kada je usvojen zahtjev Savjeta ministara da se isti razmatra po hitnom postupku po članu 104. Mišljenje Ustavno-pravna komisija je dostavila 7. novembra. Nadležna komisija za spoljnu trgovinu i carine dostavila je izvještaj koji je poslanicima dostavljen 30. novembra. Otvaram raspravu sa pitanjem da li neko ispred nadležne komisije želi da se obrati Predstavničkom domu? Ne. Ko se od poslanika javlja za riječ? Ponavljam prvo čitanje. Niko se ne javlja za riječ. Završena rasprava. Molim poslanike da se izjasne. Prijedlog zakona o slobodnim zonama u Bosni i Hercegovini. Ko je za? Hvala. Ko je protiv? Niko. Ko je suzdržan? Niko. Dakle 32 poslanika prisutna, 32 glasala za. Konstatujem da je jednoglasno usvojen Prijedlog zakona o slobodnim zonama u Bosni i Hercegovini u prvom čitanju. Prelazimo na tačku Ad. 9. Izvještaj Komisije za ljudska prava, imigraciju, izbjeglice i azil o posjeti jednom broju opština u Bosni i Hercgovini Izvještaj Komisije dostavljen je 20. novembra 2001. godine. Kao što ste vidjeli izvještaj sadrži i prijedlog zaključaka o kojima Dom treba da se izjasni. Da li ima potrebe da u ime Komisije date obrazloženje? Izvolite gosopdine Brka.
Uvaženo predsjedništvo, uvažene kolege, Komisija za ljudska prava, izbjeglice kako znate u svojim aktivnostima ima u programu posjete na prostorima Bosne i Hercegovine i sagledavanje situacije na terenu i mi smo u prošloj godini imali takvih posjeta više. Ustvari u dva navrata Komisija je u po tri grupe obilazila teren i ovo je izvještaj sa našeg drugog obilaska terena. Vi ste dobili vrlo opširan izvještaj na 12 pisanih stranica. Ja neću ovdje njega iznositi. Svi ste ga imali otprilike pročitati, ali smatram da je vrlo važno da ovdje istaknemo naš nalaz i naše zaključke na Komisiji koji su izglasani jednoglasno. Komisija je imala sjednicu 8. novembra, znači smatram da su ovi naši zaključci vrlo vrijedni zbog toga što su izglasani jednoglasno i što smo smatram dotakli najdirektnije životne bitne stvari koje se događaju u Bosni i Hercegovini oko kojih trebaju neki organi, zna se koji organi u ovoj zemlji da ih prihvate da usvoje i da po ovim zaključcima rade. Ja ću te zaključke pročitati zbog javnostijer da se ne desi slučaj kao što se desilo nedavno kada smo ovdje usvojili po meni jednu vrlo važnu rezoluciju o nestalim osobama kada je ovdje i ovaj parlament sa svojim dopunama dopunio tu rezoluciju da ona bude kvalitetnija. Tu rezoluciju nažalost nije objavio ni jedan dnevni, ni jedan sedmični list niti i jedna televizijska stanica u Bosni i Hercegovini. Valjda zbog toga što to nije nikakav skandal, nego što je to normalan posao i normalna briga ovog parlamenta o tome šta se dešava sa nestalim, odnosno sa porodicama nestalih. To nije atraktivno za javnost i to nažalost ni jedna novina nije objavila iako sam ja u hodniku vukao za rukav određene novinare i molio – objavite tu rezoluciju da to narod zna da se o tome neko brine. Kako znam da niko nije objavljeno. Znam zato što sam to pomno pratio hoće li biti objavljeno, pa ako je meni i promaklo, nije moglo da promakne međunarodnim organizacijama, jer desetak dana poslije, 10-15 dana mene zove gospodin Avdić, jer je došao predstavnik Međunarodnog crvenog krsta da traži od nas da mi izglasamo rezoluciju o nestalim. Jel tako bilo gospodine Avdiću? Na što je mene gospodin Avdić pozvao i mi smo sa dotičnim gospodinom razgovarali i ukazali mu da smo mi tu rezoluciju već izglasali i usvojili ovdje na Parlamentu, ali nažalost ona nije otišla u javnost. Da se ne bi desilo sa ovim zaključcima da uopšte ne odu u javnost ja ću to sad, te zaključke ovdje da pročitam onim redom kojim su ovdje napisani od 1 do 8 što ne znači da im je to redosljed važnosti. Za mene su oni svi važni i svi ti zaključci mogli bi da budu na prvom mjestu. Pa dozvolite da ih ja sad ovdje pročitam. 1. Neophodno je što je moguće prije implementirati Odluku Ustavnog suda o konstitutivnosti naroda na cijelom prostoru Bosne i Hercegovine. 2. Zadužuje se Vijeće ministara da pokrene inicijativu kako bi se izvršila harmonizacija entitetskih zakona o izbjeglicama i raseljenim osobama kao i harmonizacija ovih zakona sa državnim zakonom o izbjeglicama iz Bosne i Hercegovine i raseljenim osobama u Bosni i Hercegovini. 37 3. Zadužuje se Ministarstvo za ljudska prava i izbjeglice da pokrene inicijativu za uspostavljanje jedinstvene baze podataka na nivou Bosne i Hercegovine o izbjeglicama i raseljenim osobama, kao i podataka o podnesenim zahtjevima za povrat privatne imovine i stanova na kojima postoji stanarsko pravo, te podataka o povratnicima koji su uvedeni u posjed imovine. 4. Neophodno je uspostaviti imovinski fond izbjeglica i raseljenih osoba pri Centralnoj banci Bosne i Hercegovine što je obaveza i po Dejtonskom sporazumu. Fond bi se punio iz entitetskih budžeta kao i iz namjenskih donacija. Iz fonda bi se finansirao povratak kao i kreditiranje povratnika za samozapošljavanje i zapošljavanje što bi doprinjelo održavanju povratka. 5. Neophodno je uskladiti nacionalnu zastupljenost u izvršnoj i sudskoj vlasti kao i u medijima na osnovu popisa stanovništva iz 91. godine. 6. Neophodno je uspostaviti adekvatnu saradnju između Ministarstva zdravstva Federacije Bosn i Hercgovine, Republike Srpske i Distrikta Brčko u cilju rješavanja zdravstvene zaštite stanovništva rubnih područja entiteta. 7. Na nivou Federacije Bosne i Hercegovine potrebno je donjeti zakon o pravima boraca i pri tome na nivou kantona i opština obezbjediti jednak finansijski tretman boračkoj populaciji HVO, Armije BiH kako bi se smanjila stambena problematika ovih kategorija stanovništva. 8. Preporučuje se ministarstvima boraca entiteta da uspostavi koordinaciono tijelo koje bi koordiniralo prava boračkih kategorija stanovništa iz Federacije BiH i Republike Srpske. To su naši zajednički stavovi, a ja bi ovdje samo, sad dozvolite prokomentarisao, kao pojedinac prokomentarisao samo jednu stvar koja je za mene vrlo indikativna i vrlo važna. Kada smo bili u Srednje bosanskom kantonu. Najodgovorniji ljudi Srednje bosanskog kantona su nam rekli da su oni sigurni, ne samo najodgovorniji ljudi Kantona, nego najodgovorniji ljudi opština u tom kantonu recimo u Bugojnu i u Gornjem Vakufu, Uskoplju su rekli da će sigurno, oni su to nekoliko puta tvrdili, kompletan povratak biti završen na tom kantonu u 2002. godini. Pošto su to rekli vrlo važni i vrlo odgovorni ljudi u tom kantonu ja vjerujem da će to uraditi. Ali hoću da vjerujem da će međunarodna zajednica, odnosno gospodin Petrič svojim autoritetom postaći i ne samo druge kantone, nego i na cijeloj teritoriji Bosne i Hercgovine da se na oba entiteta i u Federaciji i u Republici Srpskoj to isto uradi u 2002. godini. To je moj prijedlog dodatni prijedlog kojim smatram da može Parlament podržati, jer bi to bilo jako dobro da se to desi ako se desi u Srednjo bosanskom kantonu. Strah će me biti da ako se to desi u jednom kantonu, a ne desi na cijeloj teritoriji Bosne i Hercegovine da to nije baš dobro. A ja bi volio da bude dobro na cijeloj teritoriji Bosne i Hercegovine. I još jedna stvar, vjerovatno će se pojaviti nesporazum, jer je samo po jednoj tačci, na toj sjednici nije bilo razlike, ali kada smo usvajali ovaj dokument jednoglasno smo ga usvojili, a ja sam naknadno dobio jedan tekst, jednu rečenicu od gospođe Kamberović gdje ona ima primjedbu na jednu rečenicu. Ja ću da razjasnim da ponovo ne 38 bi izlazio o kojoj se rečenici radi to ovdje pročitati. U tekstu ona je imala primjedbu na sljedeću rečenicu – Izneseno je zapažanje pojave da ministar Ministarskog vijeća i Federalni ministar zloupotrebljavaju sredstva iz donacija tako što dijeleći ih korisnicima dijele istim članske karte za svoju političku stranku što je nedopustivo. Na ovo je naknadno reagovala, ne na sjednici, nego naknadno gospođa Kamberović, a ja ovdje hoću da kažem da smo mi ovu konstataciju čuli od vrlo odgovornih ljudi u kantonu, od guvernera i zamjenika guvernera, od načelnika opština i njegovih pomoćnika i mi smo je ovdje naveli. Mi nismo tamo bili ni tužitelj ni istražitelj ni sudija, mi smo tamo bili komisija koja je sagledavala situaciju. U sagledanoj situaciji mi smo samo prenjeli na papir što smo vidjeli i na osnovu tih naših zapažanja napravili ovaj izvještaj i ove zaključke. Ja vas molim da uvažite ovaj izvještaj da ga prihvatite i da ove zaključke prihvatite kao zaključke Parlamentarne skupštine Bosne i Hercegovine. Ja vam se zahvaljujem.
Hvala. Imate možda repliku ili raspravu. Dobro, imate pravo na repliku. Kolega Jovanović je svakako džentlimen pa nikakvih problema. Izvolite.
Dame i gospodo, gospodin Brka je rekao da smo se mi jednoglasno složili na Komisiji, međutim ja želim da kažem da se nismo jednoglasno usvojili u dijelu izvještaja iz Bugojna i reagovali smo, ne samo ja, nego i ostali 3-4 zastupnika, poslanika koji su se potpisali iz prostog razloga što smatramo da Komisija za ljudska prava u svom izvještaju ne može otvarati hajte nazovimo je trač rubriku, jer onda bi mogli da pričamo o svemu i svačemu što se dešava. Smatram da Komisija ima mnogo veći zadataka i mnogo većih problema da u svom izvještaju navede. Toliko. Hvala lijepo.
Hvala lijepo. Je li replika, krivi navod. Izvolite.
Članovi Komisije koji su bili ovdje to su bili Osman Brka, gospođa Kamberović, gospodin Miloš, zaista je na onom dopisu koji je poslat meni, sem Kamberovičke bili su još tri potpisa, ali ja ih smatram nevažnim, nisu bili prisutni. Oni nisu mogli znati je li to bilo ili nije bilo. To zna Miloš, to zna ona, to znam ja.
Hvala. Imate pravo na repliku.
Ja moram da kažem gospodinu Brki članovi Komisije nisu bili prisutni to je činjenica, međutim članovi Komisije koji su se ogradili od tog dijela izvještaj smatraju da takav način izvještaja nije dobar, da ne možemo to unositi u izvještaj takve stvari.
Hvala. Imam ja jedno pitanje, kolega Brka. Sad se pojavila dilema poslije vašeg izlaganja. Na brzinu smo se konsultovali ovdje u Kolegiju. Koliko članova Komisije se izjasnilo za izvještaj? Odjedanput sad neki jesu bili, neki nisu.
Na sjednici Komisije sav ovaj izvještaj je jednoglasno prihvaćen. Ovo su naknadne reklamacije poslije sjednice.
Ovdje su očito dvije različite informacije. Izvolite kolega Jovanoviću.
Poštovano predsjedništvo, dame i gospodo, ja sam jedan od članova ove komisije i ja sam na Komisiji, znači kad smo imali, kad smo usvajali zaključke dao primjedbu na zaključak pod rednim brojem 5. i ja bi volio da i ostali članovi Komisije kažu, znači oni su usvojili moju primjedbu, a primjedba se odnosi na to da sam ja tražio da zaključak može da glasi ovako. Neophodno je obezbjediti multietničku zaposlenost u izvršnoj i sudskoj vlasti. I mislim da su to da kažem, evo ja bi volio da i ostali članovi Komisije kažu, znači da su se članovi Komisije složili jel je to da kažem, ovi zaključci su bili u predlogu da li možda kucanjem ili ne znam ni ja, znači, milsim da je Komisija usvojila ovaj prijedlog koji sam ja rekao. Ono što želim da kažem na osnovi ovih obilazaka koje smo uradili i u Federaciji Bosne i Hercegovine i u Republici Srpskoj, mislim da se stvarno može zaključiti i barem se tu nismo čuli od onih predstavnika opština gdje smo bili da stvarno više nema ni u jednoj opštini gdje smo bili opstrukcije povratka. Jednoglasan zaključak skoro svih da su osnovni i glavni problemi o povratku nedostatak finansijskih sredstava za obnovu ili 40 izradu kuča, nedotatak alternativnog smještaja i nezaposlenost. Znači to su tri osnovna problema koji usporavaju brži povratak. Ja se mogu složiti da ima da kažem i drugih problema koji su mnogo manji nego što su i problem penzija i problem zdravstva i školstva i posebno što su istakli u Banja Luci, mislim da je to u izvještaju rečeno, problem povratka Srba u Republiku Hrvatsku. Mislim u izvještaju ima i da kažem, ja to ipak želim ovdje da naglasim. I ne mogu da se sjetim, nisam siguran, mislim da bi trebalo možda malo vidjeti da kažem i oko ovoga zaključak pod rednim brojem 4. Da li smo ga baš u ovakvom obliku usvojili. Znači siguran sam da sam ja dao primjedbu znači na zaključak pod rednim brojem 5. što je i Komisija usvojila. Hvala lijepo.
Molim vas, ja očito. Mi možemo večeras nastaviti ovu raspravu i svi znamo da će rasprava ići u pravcu koliko je izvještaj Komisije autentičan, jer očigledno postoje neslaganja između članova Komisije. Dopustite, u pitanju su predsjednik, prvi zamjenik predsjednika i jedan član oko toga da li je izvještaj tačan, odnosno kako je izvještaj ne usvojen. Imamo informaciju da je usvojen jednoglasno, pa imamo informacije da nije u pogledu Bugojna, pa imamo informacije da postoje razlike u pogledu čini mi se tačke 5. Da sada ne bi otvorili dalju raspravu replike, jer očigledno će do toga doći, možda je rješenje da mi ovo fino vratimo Komisiji, pa da se Komisija ponovo sastane i da vi sve nesporazume, dozvolite kolega Brka ja ću vama dati riječ, ovo je moja sugestija, odnosno mislim da je i sugestija Kolegija, kolege Avdića i kolege Ljubića. Mi se slažemo dakle sugestija Kolegija da se ovo vrati u Komisiju, da sve ove nesporazume riješite u Komisiji, jer mi sada ne možemo znati isčistiti tekst. Mi sada ne možemo znati koja je od interpretacija tačna. Mi možemo voditi beskonačne rasprave, ali očito je u pitanju da se izvještaj popravi i da jednostavno znamo kakav je stav Komisije, odnosno pojedinih članova Komisije, je li bilo jednoglasno, nije li bilo jednoglasno, ko je bio prisutan, ko nije bio prisutan. To je sugestija Kolegija. Vi je možete uvažiti ili ne morate. Ali mi želimo da večeras iz ovog problema izađemo na taj način da vi fino u Komisij sjednete i te probleme rješite. Da ne iznosite probleme s Komisije pred nas i da ne stvaramo jednu veliku raspravu u Predstavničkom domu koja će nam samo oduzeti vrijeme. Izvolite kolega Brka.
Meni je zaista žao što ja moram izlaziti ovako. Ispada da nisam govorio istinu. Ja sam milion % govorio istinu. Pazite, mi smo na Komisiji imali raspravu vrlo dugu i zauzeli stavove. Ovo na što je gospođa Kamberović reagovala kasnije pismeno to i nije u zaključcima. Tog stava nema u zaključcima, nego ima u izvještaju. Njega u zaključcima i nema, ja ga nisam smatrao ni važnim da mora da bude u zaključku, ali ima u izvještaju kao da smo ga vidjeli. Ja sam njega samo zbog toga ovaj napisao. I on nije sporan. Meni je bitno da mi ovdje usvojimo zaključke, ovih 8 zaključaka. Ako Miloš smatra, ovdje 41 ima, nismo samo ja i Miloš i Kamberović, svi su bili članovi Komisije tu. Ja tvrdim da smo ih usvojili jednoglasno. To je sekretar Komisije za koju ja tvrdim da je vrlo odgovoran sekretar Komisije koja je vodila zapisnik i napravila ovaj izvještaj i ja stojim iza toga da je ona napravila izvještaj onakav kakav smo mi usvojili. Može naknadno neko smatrati da mu je nešto promaklo, pa bi sad trebalo promjeniti. Ako je i to tačno, ja i to prihvatam, ali tvrdim da je na Komisiji ovakav stav bio da se ovi zaključci ovakvi prihvate. Ako Miloš sad insistira da se možda nešto promjeni u zaključku pre, ja nisam zbog toga da mi odlažemo. Ako je nešto bitno mijenja da vidimo možemo li to zajednički ovdje promjeniti i da ovo ide u proceduru da ide nadležnim organima da se, da zauzmu stavove po ovome što će Skupština zauzeti. Nisam zato da mjesecima, mi čekamo dva mjeseca da podnesemo izvještaj. Nisam zato da sad opet čekamo mjesec dva dana. Smatram da su zaključci u cjelini dobri i da trebaju da idu dalje na adrese na koje treba da idu i gospodine Jovanoviću ja te zaista molim da budemo konstruktivni ako smatraš da u zaključku broj 5. nešto treba promjeniti sugeriši odmah, ja ću prihvatiti ako ostali članovi Parlamenta prihvate ako ne mijenja suštinu. Ali mislim da je ovako, ne mislim nego tvrdim da je ovako na Komisiji prihvaćen. Hvala vam.
Hvala. Kolega Banjac, kolega Ljubić, kolega Stokić, kolega Jovanović.
Koleginice i kolege, poštovana gospodo, apsolutno podržavam pristup koji je Komisija ima kada je u pitanju njen rad i za svaku je pohvalu ovo što je urađeno da se ode na teren i vidi šta se tamo događa i da se nastoji pomoći u rješavanju problema najugroženijih kategorija stanovništva. Dakle to apsolutno pozdravljam i predlažem da nastave takav rad. Ja sam njihov rad shvatio, ono kada su mi pričali i kada sam saznao da su išli kao jednu ljudsku, prije svega i moralnu obavezu, a samim tim i poslaničku da vide da ova kategorija stanovništva nije napuštena od strane poslanika, da ju pokazuje interes. I u tom pravcu sam zaključivao i zaključke. Ja sam očekivao da će zaključci dosta transparentno kako se sad ovo moderno govori omogućiti konkretne aktivnosti koje će imati odmah i odraz na poboljšanje ili rješavanje problema te kategorije stanovništva. U tom pravcu ja i vidim određene zaključke koji su ovdje, ali bogami jedan broj zaključaka i ne vidim u tom pravcu i zato ću nastojati da dam svoj doprinos i da taj svoj doprinos i obrazložim. Kada je u pitanju tačka 3. mislim da je ovo dobro, ali ne znam da li će se Komisija saglasiti da nije dobar izraz koji su upotrijebili za uspostavljanje jedinstvene baze podataka. Jer to bi značilo raditi novi posao. Mi imamo dva ministarstva za izbjegla i raseljena lica i tu termin treba zamjeniti riječju – objedinjavanju. Dakle, ja mislim da podatke treba imati na nivou Bosne i Hercegovine u Ministarstvu za izbjegla i raseljena lica, ali kao objedinjene podatke dva resorna ministarstva entiteta. Jer opet bi mi išli neko u klin, a neko u ploču ako bi sada Bosna i Hercegovina za sebe na nivou svojih institucija 42 pravila jednu bazu podataka, entiteti pravili drugu. To je jedan problem koji ja ne bi htio da se nađe. Posebno što mi je palo u oči kao pozitivno u ovom zaključku jeste riječi da se utvrdi popis ljudi koji su uvedeni u posjed svoje imovine. Jedno je gospodo papirnato ko neko drži papir u ruci, a drugo je je li taj čovjek u svojoj imovini. Papir mu neće pomoći. Njemu je ulazak u imovinu jako važan i zbog toga sa zahvalnošću se odnosim prema ovoj, ovom terminu koji su uvedeni u posjd svoje imovine. Nas interesuju koliko je ljudi u posjedu svoje imovine. Kada je u pitanju tačka 4. tu ima određenih problema na koje ja konkretno želim ukazati. Ovdje se govori o fondu koji bi se napravio pri Centralnoj banci Bosne i Hercegovine, a prikupljala bi se sredstva u taj fond iz entitetskih budžeta i iz namjenskih donacija. Molim vas, apsolutno znam da je po Dejtonu obaveza bla i da se napravi komisija za razmjenu pa nikada nije napravljena i vi kao komisija zaboravili ste na tu dejtonsku obavezu, a uveli ste ovu. Da li ste slučajno zaboravili ja to ne znam? Ali ako ste već išli po tome, onda ste trebali prije svega kazati da je Dejtonski bila i obaveza da se na nivou Bosne i Hercegovine napravi komisija u Aneksu VII gospodine, naći ću ja to. Komisija koja bi se bavila tim poslovima, pardon, na nivou Bosne i Hercegovine bi trebalo uspostaviti tijelo koje bi se bavilo i tim poslovima, da se pomogne izbjeglim i raseljenim licima. Samo to kažem. Ne sporim ja to. Naravno gospodo, nije baš posve meni razumljivo da se iz entitetskih budžeta puni jedan fond, a imamo entitetska ministarstva koja treba na svom području da rješavaju probleme izbjeglica. Pa mi nije jasno nešto. Ako će entitetska ministarstva svoj posao obavljati korektno, zakonito pod punom moralnom obavezom i zakonskom odgovornošću koga će onda ovi rješavati na nivou Bosne i Hercegovine, jer smo svi ili u jednom ili u drugom entitetu. Znači koga ćemo to rješavati. Dalje, pozdravljam u ovom dijelu, ja posebno molim članove Komisije, ja ovo govorim gospodo da se svama argumentima sučelim a ne da emotivno nastupamo jedni prema drugima. Dakle gospodo pozdravljam da se na nivou Bosne i Hercegovine ide na nivo prikupljanja sredstava i namjenskih donacija to je dobro i to mislim da može da koristi i to posebno ovdje želim istaći samo zapošljavanje i zapošljavanje. To je jako važno, ako je to moguće uraditi. Dalje, sada tačku 5. kako ja vidim. Vidim je gospodo kao politizaciju Komisije ja to nije dobro. Jednostavno tački 5. nije mjesto u ovom izvještaju, jer ona radi nešto što otvara niz pitanja i mislim da ovdje ne bi trebalo da politizujemo stvari, već da ih rješavamo. Dakle mislim da je ovdje tačka 5., ne kažem da tačku 5. ne treba rješavati, odmah da se i to razumijemo, ali njoj mjesto u ovakvom izvještaju nije. Ali, spreman sam razgovarati o tački 5. možda u nekom drugom kontekstu. Ali, jednostavno zato što smatram istinski da je dobar posao napravljen, što smatram istinski da taj posao treba napraviti. Ja nisam za otvaranje problema oko tačke 5., a ne bježim od razgovora o tački 43 5. i hoću, ako otvorimo tu raspravu, onda ću se uključiti. Smatram da ona dakle ovdje ne treba, ali u tački 8. predlažem tekst koji bi poboljšao možda postojeći. Znači preporučuje se ministarstvima, ja bi dodao ministarstvima entiteta, onda bi dodao koja se bave problemima boraca i žrtava rata, jer ovdje bi trebalo po meni uključiti i žrtve rata da uspostave dodao bi međusobnu saradnju kako bi se imao približno isti pristup pravima ovih kategorija stanovništva u Federaciji Bosne i Hercegovine i Republici Srpskoj. Šta nas interesuje. Nas interesuje kao ljude koji živimo u istoj državi da po istim problemima imamo približno isti pravni status i zbog toga mislim da je ova formulacija govori upravo o približavanju, pravima jednakim, približno jednakim, nema nikad jednakih prava, ali postoje približno jednaka prava i mislim što je moguće približnije to kazati. Dakle, bio bi sretan kada bi ta prava bila apsolutno ista i mislim da tome treba težiti. To je moj doprinos gospodo i smatram da želim ovom prilikom da se zahvalim u svoje ime kao poslanika što je Komisija tako radila. Predlažem da nastave takav rad i volio bi da u sledećem izvještaju vidim koji su problemi inicirali, kako su ga riješili, koliko se odrazio na povratak ljudi svojim kućama i dobitak svoje imovine. Nadam se da je gospodin Brka dovoljno uporan i da će nastaviti u tom pravcu. Hvala vam lijepo.
Hvala lijepo. Gospodin Ljubić.
Uvaženi predsjedavajući, uvaženi zastupnici, ja pozdravljam što je Komisija započela ovakav način rada, ali ulazak terena i snimanja situacije i pripremanja nekih zaključaka. Ali, ja predlažem, nije mi drago da kažem odmah što se Komisija ovdje pred nama ovako očitovala vrlo transparentno da nisu bili jedinstveni, da nisu te zaključke donjeli jedinstveno. Zato ja predlažem da Komisija nakon današnje rasprave uzme stenogram današnje diskusije, da uzme ove svoje zaključke i izvještaje i da pripremi zaključke koje će usuglasiti, koji će biti operativni i ponavljam, mene ne zanimaju zaključci koji će biti u sferi fraza, finih riječi, finih rečenica. Mene zanimaju zaključci koji će se moći implementirati i u općinama i u kantonima i u entitetima i u Bosni i Hercegovini iz kojih će se vidjeti rezultati da kažemo pomogli smo jednog povratnika, ali da znamo da smo ga pomogli zato što smo se zainteresirali za njegovu sudbinu ili njihovu sudbinu i da to bude rezultat našeg rada. Znači mi moramo te zaključke moći oprecionalizirati. Ovdje je pogotovo važno razgovarati o ovoj problematici sada kada se pripremamo za razgovore oko donošenja proračuna Bosne i Hercegovine za 2002. Vi se sjećate zakona o izbjeglicama na razini Bosne i Hercegovine koji je prošao onako kako je prošao. Ovaj dom je usvojio amandman koji je predlagao da se povratnicima za vrijeme prvih 6 mjeseci po povratku osigura neophodna potrošačka korpa. I to smo ja mislim većina predložili i podržali. Oni koji nisu podržali, oni su rekli da oni to podržavaju, ali obzirom da Vijeće ministara se izjasnilo da nema tih sredstava tih para da o tome 44 možemo razgovarati kada budemo donosili proračun Bosne i Hercegovine za 2002. Ja zato sad naglašavam da jednostavno i kod donošenja proračuna za 2002. obratimo pozornost na to pitanje, da predvidimo neka sredstva i u proračunu, a takođe i podržavam da se formira jedan fond koji će pomoć povratak izbjeglih, kako oko njihovog zbrinjavanja, tako i oko pomoći samozapošljavanja. Zato ja kažem nemojte nas dovoditi u situaciju da mi ovdje ovako ad hok razgovaramo o nekim zaključcima. Tu ima vrlo dobrih zaključaka. Ima ih koji nisu možda operativno provodljivi jer su više u sferi načelnih stavova. Zato ja smatram da bi neophodno bilo da imamo kvalitetne zaključke koji će pomoći istinski ovom povratku. Da vi gospodo iz Komisije nakon današnje rasprave uzmete stenogram i pripremite nam znači na osnovu ovih vaših zaključaka i na osnovu diskusija jedan broj operativnih zaključaka koje ćemo mi usvojiti i čije ćemo provođenje moći pratiti. Hvala.
Hvala. Za riječ se javio kolega Stokić.
Poštovani poslanici pošto sam i sam član ove komisije moram da kažem da jednostavno sve ove zaključke u ovakvoj formi ja koliko znam i koliko me pamet služi nismo usvojili na toj sjednici. Za ovaj zaključak 5. ja nikada ne bi glasao u Komisiji. Miloš je reagovao. Bila je diskusija da to da se jednostavno u izvršnoj i sudskoj vlasti uspostavi multietničnost. Znači mi smo na terenu obilazeći ove opštine konstatovali da je malo pripadnika drugih naroda. U Republici Srpskoj u tim i u sudskoj i u izvršnoj vlasti zaposleni su većinski pripadnici srpskog naroda. U Tuzli je drugačiji, tamo su većinski zaposleni pripadnici bošnjačkog naroda, nešto manje hrvatskog, a veoma malo srpskog. Konstatovali smo da bi te odnose trebalo mijenjati. Međutim nigdje nije pomenuto da to bude prema popisu stanovništva iz 91. godine. To je ona tema o kojoj se sad slušate svi u Narodnoj skupštini Republike Srpske vode opsežne diskusije. Prema tome ovo su samo krupne političke poruke, a mislim da što je govorio gospodin Ljubić da ne doprinose rješavanju konkretnog problema izbjeglog stanovništva što je u suštini i smisao bio ove kompletne aktivnosti naše iz ove komisije. Prema tome mislim da ili sad da napravimo pauzu, pa da Komisija se sastane i da vidimo zaista šta smo zaključili. Da napravimo rezime, to bi možda bilo najsvrsishodnije. Za 10 minuta ili jednostavno da jedan poseban sastanak. Isto tako ova tačka 4. Govoreno je da se mora pomoći tom stanovništvu da treba da se napravi nekakva. Možda nismo se dobro izrazili da li je jedinstvena baza podataka ili što je gospodin Banjac govorio da se uvežu postojeće institucije koje imaju informacije, jer smo na terenu vidjeli da kažu ljudi u Doboju donešen je papir iz Maglaja 45 da je jednostavno vraćena kuća, vraćena imovina, ovjereno sve OK, međutim kada je čovjek otišao to nije tačno. Njegova kuća je zauzeta. Isto tako imamo drugačije primjera da je, da čovjek jednostavno prodo svoju imovinu, a on dobije da mu je imovina zauzeta. Zbog toga što jednostavno, između dvije susjedne opštine ne postoji komunikacija, postoji jedna birokratija koja ne želi da skida te barijere. Mi smo imali dobru namjeru da preko objedinjavanja tih informacija pokušamo da se ti problemi, praktični problemi na dobrobit tog jednog stanovništva, napaćenog stanovništva što prije rješavaju. Prema tome to je bila poruka, a ne sad da se stvaraju neke posebne institucije. Za ovaj fond kada smo govorili, mislili smo na fond prvenstveno od donacija i domaće, ako entiteti mogu da pomognu da onda se ubrza taj proces, da se ubrza i povratak. Ali takvim rješavanjem problema stanovništva koje želi da ostane tamo gdje sad živi. Jel Dejtonski sporazum to garantuje. Prema tome nismo za forsiranje samo jednog. Znači rješavanje kompleksno ove problematike, mi smo pokušali da damo neki naš kroz ove posjete, naš mali doprinos, a ne bi željeli da se to sad zloupotrijebi kroz slanje nekih političkih poruka ovakvih ili onakvih. Hvala.
Hvala. Kolega Jovanović Miloš javio se za riječ.
Ma ja ću samo kratko. Ja želim ovdje da vam kažem da ova komisija stvarno, mislim da ako mogu da pohvalim da stvarno dobro radi, da nismo imali nekih većih nesuglasica i ne bi želio sad da se sporim sa gospodinom Brkom. U krajnjem slučaju ima i zapisnik. Gospođa Rajka ima zapisnik sa te sjednice gdje možemo znači da provjerimo, ili vjerovatno znači da ima nešto. Znači zato sam ja, govorim ponovo, vračam se na ovaj zaključak pod rednim brojem 5. Mislim da će se tu, evo i ostali kolega iz Komisije pa nek i oni kažu u cilju kompromisa. Znači ja sam predložio obezbjediti multietničku zaposlenost u izvršnoj i sudskoj vlasti. I to da bude da kažem jedan od zaključaka, a znači ovo 91. i to znači to, o tome i mislim, ponavljam ponovo, znači evo članova Komisije neka budu korektni pa neka kažu, znači da li je ovo bio predlog da kažem moj i da je Komisija to usvojila. Hvala.
Hvala vam kolega Jovanoviću. Dopustite mi jednu rečenicu. Ja sam konstovao, zapisao samo ko se javljao za riječ. Ja se ponovo vračam na ono što sam rekao prije. Mi možemo voditi jednu dugu raspravu i kraj te rasprave bit će saznanje da ne možemo te izvještaje prihvatiti ni zaključke usvojiti. Nećemo imati za to potrebnu većinu. Gospodo članovi Komisije, vi ste ovdje večeras pokazali, bez obzira što hvalite rad Komisije da 46 postoje nesporazumi, jer ste pred nas iznjeli nesporazume. Osporavate dio izvještaja. Dakle osporavate činjenično stanje, osporavate sam izvještaj. Postoje neslaganja oko zaključaka. Ne mogu prihvatiti i nedopuštam da se poziva tehničkih sekretar da utvrđuje. Nemojte se gospodo pozivati na službenike. Ovo nije problem službenika, ovo je problem poslanika koji se jesu ili nisu usaglasili. Zato vas molim da ovu raspravu završimo i da na taj način jednostavno da se Komisija ponovo sastane ne u pauzi, jer mi nemamo vremena, imamo važne stvari nastaviti večeras. Znate da imamo ovaj sporazum o elektroenergiji gdje su velike pare u pitanju i da nam je Savjet ministara rekao, rok je do kraja godine i da insistiraju pod svaku cijenu da to donesemo. Ja vas molim da ne gubimo vrijeme da idemo, obavljamo poslove koji za ovu zemlju i za ove građane znače život. I ja vas zato molim ako se slažete da ne idemo u dalju raspravu. Ako mislite da treba da nastavimo raspravu ja sam spreman radićemo dalje. Molim vas kolega Grabovac ja sam kao predsjedavajući želio da završimo, ako vi tražite riječ vi ćete dobiti riječ. Vi znate da smo bili veoma korektni danas prema vama, tokom čitave sjednice. Kada ste tražili riječ dobili ste riječ i sve ostalo i molim da poštujete ovaj moj stav. Jer vidjećete da ćemo na kraju doći u poziciju da smo izgubili vrijeme, a nismo ništa uradili. Molim gospodin Cuplov.
Ja moram reći kao član Komisije da mi sa žaljenjem konstatujemo da već dva mjeseca čekamo da se izvještaj naš pojavi ovdje na raspravi. U ta dva mjeseca desio se nemili događaj u Stocu koji bi sigurno bio izbjegnut da je taj zaključak ovdje bio u razmatranju i da se poduzelo ono što smo mi preporučili našim izvještajem i da kažem evidentirali problem koji dole postoji. U tom kontekstu jako mi je žao što rasprava očigledno ide u tom smislu da se zaključci moraju na izvjestan način revidirati ili eventualno ponovno Komisija o ovome razgovarati. Bilo je disonantnih tonova oko ovih zaključaka. Mi smo vrlo detaljno razgovarali o svemu ovome. Moram reći da je gospodin Jovanović zaključak vezan uz tačku 5. dao kompromisni prijedlog koji je išao u tom smislu da se obezbjedi neophodna multietnična zastupljenost itd. Bilo je naravno i drugih, više se apsolutno ne mogu, sigurnih detalja, ovoga se stvarno sjećam, jer smo oko toga dosta razgovarali. Tačka 4. Mi u ovom dijelu želimo ispoštovati ono što je predviđeno Dejtonskim sporazumom, ali ne želimo ni amnestirati entietske vlade, niti entitetske budžete iz prostog razloga što je jedan od naših, po meni i danas smatram dobrih inicijativa da se oformi fond koji bi pokrivao osnovne životne namirnice povratnika od prvih 6 mjeseci, u istom ovom parlamentu propalo. Znate. Svi obećavaju, veoma malo konkretnih potkova ima na ovom planu. Mi smo svojim očima vidjeli u kojim uslovima sve povratnici žive i u kojim uslovima i pored toga opstaju na tim prostorima na kojima su se vratili. Znači u tom smislu smatram da je sasvim opravdano što Komisija želi da se svi elementi koji 47 mogu da se angažiraju pozitivno u ovom problemu trebaju angažirati i našim zaključcima na izvjestan način želimo i obavezati. Gospodin Banjac je vezano za tačku 8. čini mi se učinio zaključak kvalitetnijim i svakako bi o tome trebalo Komisija ako dođe u revidiranje ovih zaključaka da uzme u obzir i razmatra. Ja bih volio gospodin Brka već i sam je rekao da ima nekih kompromisnih prijedloga vezano za ovo da pokušamo danas ovo završiti iz prostog razloga da ne odgađamo ovako važne, vrlo važne zaključke za može biti mjesec i više.
Hvala lijepo. Gospodin Begović Muhamed.
Kao član Komisije za ljudska prava pratio sam izlaganje gospodina Brke Osmana i potpuno se slažem sa izlaganjem jer je istinu kazao što se tiče formulacije izvještaja i samih zaključaka. Jedan sam od tih koji sam naknadno istako svoju ogradu kada sam saznao, obavješten sam bio da se radi jedna rečenica navodno u izvještaju stajala je da je Alijansa propagandu vodila tamo, plačala, kupovala, plačala glasove. Ja u interesu zaštite Stranke za Bosnu i Hercegovinu čiji članovi to nisu činili, ja sam zato stavio ogradu ni zašta drugo. Prema tome Brka je potpuno upravu što nije prihvatio kao relevantno ono ostali dio nas koji smo se naknadno ogradili zato jer nismo bili na terenu mi. Ali jesmo članovi Komisije. Ja ne znam čemu toliku komplikaciju. Drugo ne bi se složio sa predsjedavajućim da sekretar nije ovlašteno lice, nego samo tehničko lice. On je i te kako odgovorno lice kada vodi zapisnik po tačnosti zapisnika. To je jedan od takvih načina rada, prema tome moramo i to uvažiti. Prema tome ja ostajem kod izjave Osmana Brke što se toga tiče, ovaj izvještaja kako je on podnjio. Hvala vam.
Hvala lijepo. Kolega Grabovac.
Gospodine predsjedavajući, gospodo zastupnici, zahvaljujem se gospodinu predsjedavajućem što mi je omogućio moje pravo da govorim svakako danas kada ste mi omogućili.
Uvijek ste riječ dobili kada ste tražili i danas i prije, kad vam je bilo uskraćeno.
Ne, nisam ni kazao i koliko godina trebam govoriti. Nije uopće. Što se tiče ja sam jedan od članova Komisije, odnosno i potpredsjednik ove komisije i bio sam vođa skupine koja je obišla jedan dio područja, a to su bila područja u Županiji tuzlanskoj, Tuzli, Kalesiji i Doboju. I ovo izvješće koje stoji je u potpunosti onako kako sam ga ja predložio, odnosno kako smo ga predložili mi ispred Komisije i smatram da je korektno prenešeno i u potpunosti prenešeno. Kada su u pitanju zaključci ja ne vidim koji su ovdje problemi. Ima dosta zaključaka koje smo mi kao skupina predložili i koji su unešeni i ovdje. Između ostalog i zaključak 1. nije sporan, zaključak 2. nisam čuo da je sporan, zaključak 3. čuo sam da je sporan, jer se radi o jedinstvenoj bazi podataka. Doduše ja sam kazao zajednička baza podataka. Možda je tu neka razlika, jedinstvena ili zajednička. Vidio sam da postoji taj dio otpora je li jedinstvena ili ne. Može stajati zajednička baza podataka jer je ona uistinu potrebna i entitetima i županijama da bi mogle uskladiti koliko se je to povratilo ljudi i koji su stvarno ljudi uvedeni u posjed i ja ne vidim točku 3. uopšte spornu kada je u pitanju taj dio. Ukoliko je potrebno možda se može zamjeniti riječi jedinstvena – riječju zajednička. Ali ništa suštinski ne mijenja. Znači nema nikakve promjene. Kada je u pitanju točka 4. nisam čuo uopće da je sporna. Kada je u pitanju točka 5. što to je sporna točka 5? Što to mi ne bi vratili i imali zastupljenost po popisu 91., a što to znači multietničnost. Jel to znači da u Tuzli ili u Doboju može biti samo jedan hrvat i veće multietničnosti, ili dva? Ja se s tim ne slažem, ja tražim da zaključak 5. ostane onakav kakav jeste, a plus toga on je bio i sastavni dio Komisije koje smo mi stavili izvješće. Čega se tu bojimo? Mislim da nije to dobro, da je to mojim kolegama auto go. Ovo nije dobro što traže mijenjanje. Ovo uopšte nije potrebno. Ja sam naišao na situaciju u opšćini Tuzla gdje nije uistinu zastupljenost predstavnika hrvata i nije istina da je zastupljeno više hrvata nego srba. Dapače više je srba u izvršnom dijelu vlasti nego hrvata u općini Tuzla. I to sam naveo u izvješću i tako smo stavili. Znači nedostaju točno i hrvata i srba, a isto tako nema u Tuzli. Tako je, to smo tražili. Bio je gospodin Begović tada na tom sastanku. I ona je prenešena ovo što je gospodin Brka ne želim ga uopće pravdati niti ga štititi imam potrebu, ali je potpuno pravedno prenjeo ono što je ovdje govoreno. Ovdje je igra sad, jel ovo sad politikanstvo, je li to po popisu 91. Dakako treba 49 u institucijama izvršene vlasti zastupiti sve narode po popisima onoliko koliko pripada. Dakako da treba u institucijama, u medijima da se. Ja se ne slažem da predstavnika hrvatskog naroda nema u medijima i u Tuzli i u Doboju i u Banja Luci i u Sarajevu i bilo gdje. Vjerovatno se ne slažete ni vi da nema srba ili bošnjaka. Prema tome ovo rješenje ja mislim da je potpuno ispravno i ja ću glasovati za nj, odnosno neću, ne dopuštam njegovo mjenjanje. Kada je u pitanju točka 6. isto ne vidim sporno. 7. ništa. Točka 8. gospodin Banjac je dodao, ali suštinu nije promjenio. Što je znači, ovdje je kazano da se treba uspostaviti koordinaciju među entitetskim ministarstvima za branitelja kako bi se uskladila njihova prava. I ovo je jedan od mojih prijedloga zaključka koje smo nas tri člana Komisije potpisali. Od oovih ovdje kojih ima 8. 5. je unešenih koje sam ja predlagao. I ako ste trebali napasti onda za ovu točku 5. trebali ste mene napasti ja sam je predložio, nije je gospodin Brka predložio. Hvala.
Hvala vas niko nije napao kolega Grabovac. Izvolite replika, kolega Stokić.
Želim samo da pojasnim zbog čega smo mi protiv ove tačke 5. Ako uzmete popis iz 91. godine, gdje je npr. u jednoj opštini bilo 30% pripadnika jednog naroda, sad ih živi 10%, ako im dajete 30% vlasti izvršne ili učešća u medijima onda jedostavno tih 10% stanovništva ima 30% učešća u vlasništvu. To je, a onih ostalih 70% ili 90% ima 70%. Po meni je to diskriminacija sad. Prema tome kad se ostvari povratak po meni uvijek treba poštovati ono kakvo je sad stanje i po tome jednostavno izbori imaju smisla. Ako ćemo ostati na nekim relacijama od prije 10 godina. Ili ako 10% stanovništva ima 30-40% učešća onda su oni privilegovani, a ovi su u ovom času, to je moje razmišljanje.
Hvala lijepo. Molim vas, ja vas molim prvo kada sam ja sugerisao da prekinemo raspravu i da vratimo Komisiji, tražili ste da učestvujete i da imate riječ. Sada kada su drugi tražili da imaju riječ, e sad bi mogli da glasamo. Ne može gospodo. Sad ste tražili da hoćete riječ, svi koje hoće dobiće riječ, kada niste htjeli moj prijedlog koji je bio sasvim normalan da ne ulazimo u veliku politizaciju, a svi ste znali šta će ovo pitanje otvoriti. 50 Idemo redom. Kolega Osman Brka se javio za riječ, pa ćemo onda prema javljanju. Replika gospodin Šarganović. Nema sad. Sad idu svi koji su tražili riječ će dobiti riječ.
Ja zaista iz najboljih namjera želim da mi ovo dovedemo do kraja. Nisam za odgađanje bilo čega što se može dovesti do kraja. Mi ovo možemo i moramo, ako smo odgovorni ljudi moramo dovesti do kraja. Ja tvrdim i sada ponavljam, a i sami ste se uvjerili. Ovo su bili jednoglasni stavovi članova Komisije po ovim zaključcima, po ovom tad, tad. Ovo su naknadni događaji koji su uslijedili. Ovo je usvojeno 8. novembra na sjednici Komisije. Tad ni jedan član Komisije nije bio protiv. Da budem skroz otvoren samo na jednu moju primjedbu iz Banja Luke koju sam ja bio unjio u zapisnik reagovao je gospodin Jovanović Miloš na sjednici Komisije i rekao da to nismo se dogovorili i da to nema. Ja sam to izbrisao i toga uopšte nema u izvještaju. Evo neka kažu članovi Komisije ostali jel tako bilo. Ja sam to izbrisao i nema ga. Znači ovo je apsolutno što smo mi usvojili na Komisiji. Druga je stvar što članovi Komisije sad gospodin Stokić i Miloš su reterirali od ovoga člana u zaključku 5. pod uticajem diskusije na Skupštini Republike Srpske jučer i prekjučer u Banja Luci. To je pod tim dojmom. To je tako, ali pazi, ako je, ako se i to treba vratiti, ako se i na to treba vratiti ja, vidite ja sam zato da mi ovo dovedemo do kraja. Jer ima onaj prvi stav prvi zaključak gospodine Grabovac koji smo mi ovdje stavili na prvo mjesto koji rješava i ovo pod brojem 5. po prijedlogu gospodina Jovanovića. Pa ja kad sam predložio, kada sam rekao imam kompromisan prijedlog, ali da usvojimo ovaj izvještaj da u tačci 5. bude prijedlog Jovanovića, ali ako je implementacija Odluke Ustavnog suda to se podrazumjeva da je to 91. godina. Znači ovdje ne mora pisati, to se podrazumjeva. Hvala vam. To je bio moj da bude usvojimo pod ovim što govori Miloš Jovanović. Eto to je. Ne, ja govorim da je ovako usvojeno. Ti si diskutovao na sjednici, diskutovao i to Cuplov kaže, ali je usvojeno ovo što je u zaključcima. Ja ne kažem da ti nisi diskutovao na sjednici.
Molim vas za riječ se javio gospodin Šarganović.
Ja mislim dame i gospodo da svi imamo isti cilj i da je ovo što je gospodin Stokić predlagao, mislim da je to i protivno onom zašto se njegova partija i njegov klub zalaže i da je sav osnov svih obećanja, odluka, programa 91. Svi na svoje, svi kažnjeni. Nema ovdje saćemo glasati, ako ćemo glasati ko nije zato da se svi vrate na svoje pojedinačno da se izjasnimo pa ćemo vidjeti ima li iko ovdje od nas ko nije da se svi vrate na svoje. Kad to podvučemo crtu onda će doći situacija sledeća. Ovaj zaključak 5. meni se sviđa diskusija Grabovca koji je fino sve obrazložio i stoji iza toga zaključka. Zašto? Zato što 51 tu ništa nije rečeno da nekom sad trenutno nešto smeta. Odluka Ustavnog suda, stav OHR-a, stav Visokog predstavnika, Odluka naše skupštine i odluka svih partija ovdje u ovoj skupštini je jedna te ista. Svi na svoje. Ovdje treba sad razjasniti ko je taj ko nije svi na svoje? Da vidimo, sad to je pitanje. Ako to okrenemo pitanje onda ćemo naopako ispasti. Ja mislim da je Komisija imala složne zaključke, jedinstvene zaključke i daj da ovaj izvještaj usvojimo i da se po tom izvještaju nešto konkretno napravi. Ja bi molio Komisiju da konkretno konkretizira dodatno kasnije da se za našeg mandata konkretno vrati određeni broj poznatih ljudi, žena djece na poznate svoje predratne domove. I šta tu, tu nema ništa čudno. Ja mislim da vi poslanici iz Republike Srpske nećete ništa izgubiti kada ovo usvojite, nego da će te čak šta više profitirati, tada će te biti jači.
Hvala lijepo. Ali nemojte molim vas sugerisati, jer će te izazvati niz replika. Gospođa Bahrija Osmanović, ako nije replika gospodine Stokiću.
Poštovani predsjedavajući, uvažene kolege poslanici ja sam ovdje u ulozi isto tako člana Komisije za ljudska prava i kao član te komisije želim iznjeti svoje mišljenje. Uistinu sam očekivala da ovaj izvještaj koji je još prije dva mjeseca ponuđen i upućen na Parlament da je trebao davno biti predmet ove rasprave. Dakle kasnimo što nije dobro. Druga stvar, zaključke koje smo mi na Komisiji jednoglasno ovdje tvrdim usvojili uistinu jednoglasno od člana 1. do člana 8. vođena je rasprava, ponuđeni zaključci su detaljno analizirani i predloženi ovom parlamentu. Prema tome za radi javnosti, za radi nas ovdje poslanika ovako je bilo na Komisiji. Da li se to nekome dopada ili ne dopada to je druga priča. Ali, očekivala sam da će ovi zaključci nakon rasprave biti dograđeni što stoji i što treba. Možda neki novi iz izvještaja koji proizilaze da se ponude i u tom smislu da se ova rasprava završi. Toliko hvala lijepo.
Hvala kolegice Osmanović dobićete informaciju, a pošto je nekoliko poslanika podnjelo dva mjeseca dozvolite mi radi činjenica i istine da kažem sledeće. Jeste bila sjednica Komisije 8. novembra, ali je ovo primljeno, tu piše na pečatu imate svi izvještaj 19.11. u Predstavnički dom, a imamo izvještaj, drugi dio izvještaja koji su potpisali članovi Komisije koji je potpisan sa 30.11. a primljen 3.12. u Predstavnički dom. Prema tome gospodo nije dva mjeseca i ovo nije ništa čekalo, ovo jednostavno nije moglo prije doći na sjednicu. Idemo dalje, tek toliko da znamo činjenice. Gospodin Miloš Jovanović čini mi se da se javio za riječ, pa onda Boro Bjelobrk. Izvinjavam se, izvolite. Pa svi traže replike to je jasno. 52
Ja se izvinjavam ja ne volim da govorim i neistinu, a ne volim da puno repliciram. Na ovoj sjednici Komisije kada smo usvajali zaključke gospodin Grabovac nije bio prisutan. On jeste možda prije toga s nekim radio zaključke, ali na toj sjednici nije bio uopšte prisutan.
Molim vas, stanite. Stanite kolega Grabovac. Replika Boro Bjelobrk. Sve su replike gospodo. Pa molim vas sve su replike. Ja jednostavno moram tako ići da su sve replike. Očito je da je to to, a znam da ste se javili gospodine Stokiću.
U srpskom narodu postoji jedan sjajan čovjek koji se zove Boris Miljković, izmislio je čuveni stih ubi me prejaka riječ. Moram priznati da mi je ponekad prosto krivo što bar sljedbenici njegovog naroda ne mogu dati ono što jeste dobro u tom narodu. Bilo bi dobro i drugima koji se svrstavaju u svoje narode da poslušaju poruku pametna čovjeka. Ja sam bio došao na ovu sjednicu da kažem predodređen da glasam za ovu informaciju takva je kakva je čista i nisam uopšte slutio da će izazvati polemike, pogotovo ne ove vrste kakve ste vi gospodine Stokiću upotrijebili maloprije i zato se pozivam na tu prejaku riječ. Znate graditi bilo kakve političke koncepte na nesreći ljudi ne može mi jednostavno da ide u glavu. Prebrojavati preostale kao da je 1.200.000 ljudi koji je sad ovog trenutka pomaknuto svojom srećnom odlukom to učinilo u životu je blago rečeno van pameti. A podsjetiću vas gospodine Stokiću da i dalje vlasti u ovoj zemlji, pa i u kraju u kome vi živite donose zakone o porezu kojim žele da naplate savršeno prirodno poreze, od tih isti ljudi koji vi ne želite da prebrojite. Pa neće moći. Savjetujem i sebi i vama svima, ima nekih stvari oko kojih vrijedi prethodno promisliti, a ne tek tako izgovarati teške riječi. Hvala lijepo.
Hvala lijepo. Dozvolite meni jednu intervenciju. Gospodin Boro Bjelobrk je pogrešno rekao ime čuvenog pjesnika nije Boris, već Branko Miljković, a njegovi čuveni 53 stihovi jesu – da li će sloboda umjeti da peva kao što su sužnji pjevali u njoj. Nije moja želja bila da vas podsjetim na poeziju, ali je to veliki pjesnik i pjesnik kome pripada čitavom Svijetu u svojoj poeziji, a ne samo jednom narodu. To je veličina. Hvala vam. Za riječ se javio gospodin Stokić Dušan. Morate više čitati poeziju gospodine Bjelobrk, pogriješili ste jer je to moj omiljeni pjesnik koga sam ja puno čitao i jako. On pripada Svijetu, a ne samo jednom narodu po svojoj veličini. Pa jasno.
Ako je čas poezije završen mogu li da kažem. Mislim još se ne razumijemo ili neki svjesno zamjenili teze ovdje. Gospodin Šarganović je postavio pitanje da li smo za povratak? Hvala bogu da smo za povratak. O tome nismo ni govorili. To nije sporno. Ne želim da se takve stvari ovdje podmeću. Ja jesam za povratak. Daj bože da se ovo što se desilo nije desilo da ovih stvari nije bilo da se ti jadni ljudi, ja kažem osim onih koji su dali svoje živote i dijelove tijela najugroženiji dio stanovništva u ovoj zemlji. Međutim moramo realno sagledati situaciju. Ja ne želim, mi smo konstatovali stanje kakvo jeste, rekli smo da je malo zaposlenih i u izvršnoj i u sudskoj vlasti drugih naroda. Međutim, ova formulacija, ovi procenti iz 91. godine mislim da ne stoje zbog toga što jednostavno su se desile neke stvari. Isto su stradalnici oni koji su morali napustiti svoju kuću i preseliti se i došli su u tu situaciju da sad nemaju gdje da se vrate. Ima i takvih dosta, prema tome ne može se podmetati da je neko za povratak, neko nije. Mi želimo da se ta problematika detaljno razmotri i da se za sve te ljude nađe najbolje rješenje. To je to, to je suština.
Kolega Šarganović je čini mi se tražio repliku. Ne znam da li će biti poetska.
Dobro bi bilo kada bi malo više poezije bilo, bili bi ljepši rječnici. Ja stvarno ne vidim da je nešto podmetano. Suština je jasna. Svi na svoje u svim programima svih partija, a naročito u programu SDP-a piše i mi to sprovodimo. A tako je i u vašoj partiji. Mi kao poslanici u Skupštini zalažemo se da svi se vrate na svoje. I tu nije ništa podmetnuto. Znači ako smo mi tu za te principe, ne vidim šta taj jedan obični mali zaključak da on bude jači od ovih principa. Zar je to nekakva kočnica. A sad smo čuli da se Komisija usaglasila 100%. Znači ne bi trebala ni pauza ni novi zaključci, nego da jednostavno ovo usvojimo i da sprovodimo u djelo. Toliko, ništa drugo.
Hvala lijepo. Izvoli.
Kolega Amidžiću ja ću vrlo kratko. Pošto su se svi članovi Komisije koji su obilazili javili i učestvovali u donošenju zaključaka, nema smisla da i ja ne kažem šta mislim o tome. Kada su u pitanju zaključci ovi koji su navedeni su usvojeni na Komisiji jednoglasno, bilo je primjedbi i rasprava o njima, ali su usvojeni jednoglasno. To je moj dojam i ja kod toga ostajem.
Hvala. Kolega Grabovac replika. Molim poslanike da isključe mobitele. Molim vas.
Jas moram replicirati svom prijatelju Milošu, jer on mi očito nije slušao kada sam govorio. Nisam ja kazao da sam bio i točno je da nisam bio kada su usvajani zaključci, ali sam kazao zaključak 3. je potpuno zaključak moj 2. koji sam ja predložio skupa sa Begovićem i Stokićem. I stim da je stajalo samo umjesto jedinstveni-zajednički. I ostali ovaj dio zaključaka koji sam govorio. Znači nisam ni kazao da sam bio nego sam kazao da većina zaključaka koja je ovdje su zaključci skupine koju smo mi bili u kojoj je bio gospodin Begović, Stokić i ja. Hvala.
Hvala lijepo. Da li imamo još prijavljenih za raspravu, replike, krive navode? Dobro. Pošto smo imali jednu dužu izbornu kampanju predlažem da Kolegij je naime to predložio da fino Komisija na osnovu današnje, večerašnje rasprave prijedloga nama pripremi izvještaj za narednu sjednicu. Mislim da je to, izvinjavam se da, gospodine Bogiću imali ste pravo da govorite, ja vas molim i ne znam što sjedite tu kada je vaše mjesto tamo. Vi ste šef kluba, poslanik. Dakle mi jednostavno mislim da , to je stav Kolegija tako smo se čini mi se i dogovorili, jel tako Mario da mi idemo s tim 55 prijedlogom da ovo fino vratimo Komisiji da Komisija na osnovu ove rasprave to nama pripremi za narednu sjednicu. Jednostavno tehnički nije moguće da vi to sad napravite pauzu i 10 minuta riješite. Mi drukčije ne možemo bez. Evo stavljam taj prijedlog Kolegija glasanje. Ko je za taj prijedlog molim, da Komisija sjedne ponovo i uradi ovo za sledeću sjednicu. Molim vas čuli ste prijedlog Kolegija, izvolite ko je za? Za sledeću sjednicu. Molim vas kolega Grabovac glasajte prema vašoj volji. Hvala. Ko je protiv? Hvala. Ko je suzdržan? Molim ko je za iz Republike Srpske za prijedlog Kolegija?
Ja mislim da nije ovo takve težine zaključak. Ja mislim da je bolje da pređemo po dnevnom redu, nego.
Molim vas, mi imamo. Moramo završiti čin glasanja. Molim vas ko je za iz Republike Srpske za prijedlog Kolegija? Hvala. Ko je iz Federacije Bosne i Hercegovine za prijedlog Kolegija? Molim izvještaj. Molim vas. Prisutno 27. za 21, 6 protiv, suzdržano 1. Po entitetskim, moralo je biti entitetsko glasanje. Federacija BiH za 11, Republika Srpska za. Prijedlog Kolegija je usvojen. Hvala lijepo. Molim Komisiju da svoj dio posla završi za narednu sjednicu. 56 Prelazimo na sledeću tačku dnevnog reda. Ad. 10. Davanje saglasnosti za ratifikaciju a) Sporazum o razvojnom kreditu, treći projekat obnavljanja u sektoru električne energije između Bosne i Hercegovine i Međunarodne asocijacije za razvoj Ko se javlja za riječ? Gospodin Bilbija, pa gospodin Amidžić.
Poštovana gospodo kada je riječ o Sporazumu o razvojnom kreditu između Bosne i Hercegovine i Međunarodne asocijacije za razvoj molio bi predstavnika ministara, odnosno Ministarskog vijeća da nam da određena pojašnjenja, a i u sklopu toga mi smo počeli danas raspravljati zašto jeste zašto nije. Evo koliko ja vidim Sporazum je potpisan dana 19. oktobra 2001. godine. Mi dolazimo u neke zadnje trenutke, ali mislim bez ikakve potrebe, da nije bilo potrebno da je to na vrijeme moglo biti dostavljeno i ovaj put ovaj sporazum nije išao na Komisiju za vanjske poslove koja je po mojoj procjeni nadležna za međunarodne sporazume, odnosno i u dosadašnjem smo to terminu radili pa bi zamolio da nam da određeno pojašnenje, a u buduće bi zamolio da ako se mogu rokovi ispoštovati da dobijemo na vrijeme kako bi mogli održati Komisiju i izjasniti se o tome na Komisiji pa samim time ćemo ubrzati i rad Parlamenta. Hvala.
Hvala lijepo. Gospodin Amidžić.
Gospodine predsjedavajući, kolege zastupnici dozvolite mi da se kratko osvrnem na neka pitanja poslovnička i vezana za proceduru oko ratificiranja međunarodnih ugovora. Molio bi vas da me pratite koliko je moguće pozornije. 57 Prvo odustaću od svog principa da budem protiv ovoga prvog sporazuma zato što on nije bio u dnevnom redu kada smo usvajali dnevni red za današnju sjednicu. Znači razmišljao samo o tome da budem protiv njega iz principijelnih razloga. Ali pošto je kvorum na granici, a tako važno pitanje za državu ja ću glasovati za sve tri ova sporazuma. Ali vas molim sljedeće. Tražim od Kolegija, kao predsjednik Komisije za vanjske poslove da se uspostavi relacija, komunikacija sa Predsjedništvom Bosne i Hercegovine koje je nadležno da podnosi zahtjeve za ratificiranje i sa Ministarskim vijećem o ovim pitanjima. Naime, naš poslovnik je u proceduri nedorečen kada je u pitanju ratificiranje međunarodnih ugovora. Nedorečen je u smislu rokova kada se mora podnijeti zahtjev za ratificiranje u smislu institucija koje prate sporazum bilo koji međunarodni ugovor do Parlamenta koje ga prate, brane, obrazlažu opravdanost itd. da bi Parlament mogao meritorno raspravljati o njemu. I predlažem zaključak da se s obzirom da je stvarno prisutna konfuzija u ovoj oblasti, a radi se o tako važnim problemima i pitanjima da se od Predsjedništva i Vijeća ministara traži sa današnje sjednice inventura svih potpisanih a ne ratificiranih sporazuma i da to na vrijeme dođe do Parlamenta. Da ta dva tijela odrede osobe za komunikaciju prema nadležnim tijelima ovoga doma, jer mi na Komisiji imamo zaključak da ne raspravljamo o stvarima koje ne prati niko od izvjestitelja i potpisnika tako da je ova oblast parlamentarnog života sa puno praznina u sadržajnom i u formalno poslovničkom smislu. Ovi moji predlozi znače da niti jedan sporazum za ratificiranje neće biti na Komisiji, makar ja podnjio ostavku ako ne bude osoba koja ga prati iz Ministarskog vijeća ili Predsjedništva i niti jedan sporazum u buduće neće dobiti moj glas ako nema nekoga ljudi ovdje ko će nama kazati 2-3 riječi o značaju i važnosti toga međunarodnog ugovora. Ako Parlament znači ima funkciju da na ovakav način i u ovim satima ratificira ovako važne sporazume onda gospodo ja se ograđujem od digniteta koga nam neko želi podariti. Hvala vam.
Hvala vam. Mislim da je vaša diskusija tačna. Gospodo poslanici gospodin Bilbija je postavio pitanje, a ja ću vam ukazati na činjenice. Molim vas malo pažnje. Mi smo dobili pismo od Predsjedništva Bosne i Hercegovine koje je potpisao generalni sekretar, a pismo je primljeno 26.12. i poslato 26.12. u kome stoji – Molimo da u skladu sa mogućnostima koje vam dozvoljava Poslovnik da date saglasnost na predmetni sporazum u skraćenoj proceduri hitni postupak, a to se objašnjava sledećim. Da bi se kredit realizirao i potpisali subsidijalni sporazumi o aktiviranju SDR nužno je postupak ratifikacije obaviti do kraja 2001. godine. U protivnom moglo bi doći do gašenja i odgađanja realizacije čitavog projekta. Vi ste vidjeli da je ovdje veoma velika cifra novaca koja se pominje. Ogromna cifra. E sad poslije toga u tom istom dopisu koji je potpisao generalni sekretar Predsjedništva stoji – Napominjemo da je Predsjedništvo BiH na 112. sjednici održanoj 58 3. oktobra prihvatilo navedeni sporazum, i da je on u skladu s tim potpisan 19. oktobra. Od 19. oktobra do 26. decembra je to vrijeme o kome vi govorite gospodine Amidžiću i problem odnosa Predsjedništva Bosne i Hercegovine prema ovoj skupštini, prema ovom domu. I tu smo da zaštitimo dignitet ove institucije u odnosu na sve druge institucije u Bosni i Hercegovini. Ali vas molim, pošto se zbog očito administrativnih propusta može desiti da Bosna i Hercegovina izgubi veliki novac, ako postoji spremnost, ako postoji volja da ovo prihvatimo da to večeras završimo da, a ostaje ja sam, molim vas gospodo iz medija vama ovo prenjeo. Molim službu, ako budete tražili da ovo vam sve dostavi da naši, da građani Bosne i Hercegovine budu tačno informisani o tome gdje zapinje, ko je konstruktivan, a ko nije. Jer pojavljuju se kritike na rad Predstavničkog doma. Nekada su opravdane, ali mnogo češće neopravdane. Evo dokaza da ako bude kritike za ovo što u kasnim večernjim satima 28. decembra ovo usvajamo da vidite gospodo ko je kriv. Ne treba tražiti krivicu, ali građani Bosne i Hercegovine treba da znaju kako koji organ radi. Nije kriv Savjet ministara za ovo. Prema tome ja sam ga jutros prozvao, danas, ali ovaj put ne želim da prozivam onoga ko nije učinio propuste. Dakle nije krivo Predsjedništvo, već amdinistracija Predsjedništva. Neće će članovi Predsjedništva baviti tehničkim detaljima. Molim vas da li možemo priči činu glasanja? Molim vas da se izjasnimo ko je za? Ko je protiv? Ko je suzdržan? Hvala. Molim izvještaj službe. 30 poslanika je glasalo, 30 za. Konstatujem da je Sporazum o razvojnom kreditu prihvaćen. Gospodo poslanici prelazimo na sledeći sporazum. Ad. 11. Sporazum između Bosne i Hercegovine i Islamske Republike Pakistan za unapređenje i zaštitu investicija Ko se javlja za riječ? Gospodin Bilbija.
Klub čiji sam ja predsjednik će podržati i jedan i drugi sporazum, ali bi ovom prilikom postavio jedno pitanje, odnosno dao zadatak Vijeću ministara, vidim da tu imamo samo jednog predstavnika i zahvaljujem se čovjeku što je uporan i strpljiv. Što se 59 tiče sporazuma ovog tipa, dakle oko zaštite investicija i trgovinskih sporazuma volio bi da nam Vijeće ministara sačini jedan pregled sa kojim je do sada državama Bosna i Hercegovina sklopila takve sporazume i skim ima namjeru u skoroj budućnosti da sklopi takve sporazume i da li ima još nešto od ovih sporazuma koji su sklopljeni a nisu ratifikovani. Pored toga interesuje me da li je recimo, to bi trebalo biti sadržano u tom izvještaju sklopljen jedan takav sporazum recimo sa Češkom ili sa Poljskom koje su zemlje u našem bližem okruženju, a s kojim bi mogli imati jednu dobru saradnju, jer evo vidimo da recimo Češka sad ima automobile koji čak su i u nešto većoj klasi od njemačkih automobila, a da ne kažem oko traktora i ostaloga. Da vidimo koje su zemlje. I kriteriji pod kojima se sklapaju ti sporazumi. Dakle koji su interesi da se sklope sporazumi sa tim državama skojim se sklapaju pa bi molio predstavnika Vijeća ministara da za jednu od narednih sjednica da nam pripreme taj izvještaj.
Hvala lijepo. Da li još neko želi da se javi za riječ? Daću vam riječ gospodine Mišiću. Niko. Molim zamjenika ministra inostranih poslova gospodina Ivicu Mišića, pošto je bilo pitanje upućeno Ministarstvu inostranih poslova.
Hvala vam velika gospodine predsjedavajući. Dame i gospodo zastupnici ja sam vjerovatno posljednji koji je trebao da vam danas troši nešto malo od vašeg dragocjenog vremena. Ali ja želim da se zahvalim i gospodinu predsjedavajućem za jedan krajnje umjestan i razuman apel pledoaje za izglasavanje i davanje podrške suglasnostima ratifikaciju ovih dvaju sporazuma i hvala vama što ste prepoznali direktni i neposredni interes Bosne i Hercegovine oba entiteta i sva tri naroda nesumljivo. Prihvatamo vašu kritiku oko sporosti i zakašnjenja, odnosno molbe da u posljednji tren praktički uključite ovo da bi smo spasili i učinili operativnim ova sredstva. Ovo je posao iz domena Ministarstva za vanjsku trgovinu. Da vam kažem svi mi pomalo nosimo odgovornost za zakašnjenje i mislim da je u redu pristup da se sada ne prozivamo i ne optužujemo inkriminiramo i rekminiramo. Najumjesniji su ovi predlozi koji se zalažu zato da se otklone kako bi rekao ta uska grla. Jer pazite, da bi ovaj na vrijeme sporazum išao u postupak trebalo je na njega naznačiti hitnost i rok do kada se mora posao obaviti. Ja da vam kažem, ja sam radio ove poslove i molio i moljakao i u Domu naroda u vašem domu da bude stavljen na dnevni red što bi se reklo u posljednji čas. Jer sutra bi se on trebao potpisati kao subsidijalni ugovor sa Svjetskom bankom. Ne, ne, OK ja govorim o izvršnoj vlasti ovdje. Nisam vas nipošto uključio. Mislim da je vrlo umjesno i odgovorićemo odmah. Inventura svih zaključenih neratificiranih sporazuma i ovo sporazumi o zaštiti, promociji zaštiti investicija itd. dobićete jednu kompletnu informaciju o stanju 60 međudržavnih bilateralnih ugovora Bosne i Hercegovine uz zahvalnost što ste ovo ovako kako bi rekao zdužno podržali, evo dopustite mi malo neskromnost da vam poželim i sretnu novu godinu i puno više uspjeha u idućoj godini.
Hvala lijepo. Kad bismo mogli dobiti ovu informaciju gospodine Mišiću? Hvala lijepo. Mi očekujemo da Savjet ministara to pripremi za naredno zasjedanje. Ako nema dalje rasprave predlažem da stavimo na glasanje. Dakle imamo Sporazum između Bosne i Hercegovine i Islamske Republike Pakistan za unapređenje i zaštitu investicija. Ko je za? Hvala. Ko je protiv? Ko je suzdržan? 30 prisutnih poslanika. Svi jednoglasno 30 za. Drugi sporazum iz istog paketa - Trgovinski sporazum između Bosne i Hercegovine i Islamske Republike Pakistan. Otvaram raspravu. Ko se javlja za riječ? Niko. Stavljam na glasanje ko je za? Ko je protiv? Ko je uzdržan? 31 poslanik prisutan glasao 29 za, 2 poslanika nisu glasali iz tehničkih problema da ne ponavljamo glasanje, nema potrebe. Sporazum je, tako je izvjestila služba, sporazum je prihvaćen. Idemo dalje. Ad.11. Imenovanje članova u Zajedničku komisiju radi postizanja Sporazuma o jedinstvenom tekstu Zakona o industrijskom vlasništvu u Bosni i Hercegovini 61 Nema potrebe da ponavljam priču, svi znamo. Poslanički klubovi na sjednici Proširenog kolegija prije ove sjednice usaglasili su se, postigli dakle šefovi klubova i članovi Kolegija dogovor da se u to komisiju imenujugospoda – Sead Avdić, Mariofil Ljubić, Mirko Banjac. Pošto su to usaglasili šefovi klubova, pretpostavljam da neće biti problema, ali moramo glasati. Molim vas ko je za? Molim poslanike da glasaju. Gospodin Ljubić, gospodin Avdić i gospodin Banjac. Molio bi da glasate. Hvala. Ko je protiv? Ko je uzdržan? Konstatujem jednoglasno od 32 poslanika su glasala, 32 za. Molim vas sjedite. Imamo još jednu tačku dnevnog reda. Ad. Poslanička pitanja i odgovori Ako nema. Molim vas samo malo, sjedite. Molim poslanike da sjednu da ovu sjednicu koju smo čini mi se dobro riješili, dobro radili da je završimo tako. Da li se neko javlja za riječ? Gospodin Boro Bjelobrk.
Gospodine predsjedavajuću pitanje je vama. Ja sam prošli put rekao da sam nezadovoljan angažmanom rukovodstva Skupštine oko mog pitanja postavljenog 19. maja. Ako vi želite da ovaj put demonstrirate ignoranciju ja ću vam takođe vratiti daleko žešćom mjerom. Drugo, prošli put sam postavio pitanje, zatražio informaciju od četvorice rukovdilaca Republike Srpske. Obavjestite me usmeno šta ste preuzeli?
Hvala lijepo. Dobili ste odgovor na vaše pitanje. Ako niste zadovoljni odgovorom onda možete da ponovo postavite pitanje. Sekretar Doma me izvjestio da ste dobili odgovor. Hvala lijepo. Gospodin Mirko Banjac.
... nemojte dezevuisati javnost.
Gospodin Mirko Banjac. Molim vas, ja vodim sjednicu, dobit ćete odgovor. Gospodin Banjac je za govornicom.
Poštovana gospodo poslanici, u ime Kluba SDS svim građanima Bosne i Hercegovine, vama i vašim porodicama čestitam praznike srećnu Novu godinu, puno zdravlja i sreće i uspješniji rad svima nama u narednoj godini koja dolazi. Hvala vam.
Gospodine Bjelobrk, vi ste dobili, čini mi se dio odgovora. Ostaje da se vidimo u čemu je problem i dobit ćete odgovor na slijedećoj sjednici od strane Kolegija. Ko se slijedeći javlja za riječ. Gospodin Osman Brka. Kolegij će da vidi u čemu je problem i dobit ćete odgovor, budite strpljivi.
Gospodine predsjedavajući ja imam pitanje predsjedniku Savjeta ministara. Naime, ja sam 30.oktobra, kao predsjednik Komisije, jer sam dobio određen broj pitanja od određenih udruženja, poslao slijedeći dopis. Komisija za ljudska prava, imigracije, izbjeglice i azil, na ruke predsjedavajućeg Komisije dobila je pismo, upit na koje mi ne možemo odgovoriti bez vaše pomoći. Proslijeđujemo vam kompletno pismo, s tim što se i poslije dobijenog pisma stvari nastavljaju dešavaju praktično u istom pravcu. Molimo vam da nam što hitnije odgovorite da bi mogli zainteresovanim ali i javnosti saopštiti kakvo je činjenično stanje i kakav je stav po tom pitanju našeg vijeća ministara. Dalje, na to nisam dobio nikakav odgovor, a onda saam ponovo od 6.decembra 2001.godine, gospodinu Lagumdžiji, predsjedavajućem ministara poslao slijedeće pismo. Poštovani gospodine predsjedavajući, U vezi sa hapšenjem i deportacijom izvjesnih osoba u BiH, Komisija za ljudska prava, imigraciju, izbjeglice i azil, dobila je niz zahtjeva i upozorenja za zaštitu ljudskih prava tih osoba. U prilogu vam dostavljam akt, koji smo pored ostale dokumentacije 63 dobili iz Ureda visokog komesara za ljudska prava UN u BiH. Podsjećam vas da niste odgovorili na naš dopis od 30.oktobra 2001.godine. Molimo vas da Komisiji dostavite odgovor u vezi sa evidentnim problemom, kako bi Komisija odgovorila o zahtjevima za zaštitu ljudskih prava koje je dobila od udruženja. Da bih ja 12.1. dobio slijedeći odgovor, s kojim uopšte nisam zadovoljan i ponovo postavljam ta pitanja. Poštovani u povodu gore navedenog dopisa,
Molim poslanike da čuju gospodina Brku.
U povodu gore navedenog dopisa, upućenog predsjedavajućem Vijeću ministara BiH, želim vas obavijestiti da je putem zajedničkog koordinacionog tima za praćenje realizacije i plana aktivnosti BiH institucija i entiteta na sprečavanju terorističkih akata zatraženo od Ministarstva unutrašnjih poslova Federacije i BiH da dostavi informaciju o njihovom postupanju po pitanju visokog komesara za ljudska prava UN. Odmah po dobijanju odgovora Ministarstvo unutršanjih poslova Federacije BiH isti ćemo proslijediti. Znači, od tog dana do dan danas niko u ovoj državi nije u stanju da da odgovor, zbog toga ja ponavljam to pitanje. Ko će jednog dana dati odgovor na ta postavljena pitanja koja postavljaju udruženja građana. Ne može se to u nedogled odugovlačiti. Ja, zaista, insistiram da na to kao predsjednik Komisije, Komisija za ljudska prava dobije odgovor da bi mi mogli odgovoriti udruženjima građana koji su nam postavili pitanja. To je pitanje i na kraju, ja bih želio da čestitam svima ne samo Novu godinu nego i malo sa zakašnjenjem katoličkim vjernicima Uskrs a pravoslavnim vjernicima, izvinite Božić i pravoslavnim vjernicima Božić i zahvaljujem se zaista gospodinu Mirjaniću, svima nama iz SDA poslao je pojedinačno čestitke za Bajram.
Hvala lijepo. Golega Brabovac je li se vi isto zahvaljujete na čestitkama za Božić, za Božić ja mislim ne za Uskrs. Ja vas molim, kolega Spasojević traži riječ. Izvolite kolega Spasojević. Samo malo strpljenja da završimo sjednicu na načinkako je trajala čitavo vrijeme korektno i na pravi način. Izvolite.
Imam jedan skroman prijedlog, pošto idu ovi novogodišnji praznici da u ime Parlamentarne skupštine BiH 57 paketića odaberemo i damo u neki dom za nezbrinutu djecu u Federaciji i 57 u RS ako nema od zajedničkih para da izdvojimo mi, da bar nekog konkretno obradujemo za Novu godinu.
Hvala vam kolega Spasojeviću prijedlog je odličan ne treba glasati. Mi ćemo to kao Kolegij ostvariti i riješit ćemo taj problem. Ako se niko ne javlja za riječ, molim poslanike za malo strpljenja. Molim kolega Grabovac da pratite, nešto vam računar ne radi, molim vas još samo malo. Gospodo poslanici, poštovani gosti, uvaženi predstavnici sredstava javnog informisanja, imajući u vidu da smo na pravu nove 2002.godine, koristim priliku da svima vama u svoje ime i u ime Kolegija u ime poslanika našim gosima zaželim mnogo sreće i uspjeha u narednoj 2002.godini. Također, želim ja u moje ime i članovi Kolegija i poslanici u Predstavničkom domu da uputimo iskrene čestitke i najljepše želje svim narodima i građanima BiH. Ja ću to zvanično učiniti preko sredstava informisanja u ime Predstavničkog doma. Čekaju nas veliki poslovi i aktivnosti. Nadam se da ćemo u tome uspjeti. Zaključujem 18.sjednicu Predstavničkog doma Parlamentarne skupštine BiH. Ovo je poslednja sjednica ovog visokog doma u ovoj godini. Hvala vam na pažnji. Sjednica je završena u 18:45 sati.